title: Kreikan parlamenttitalo

text: Parlamenttitalon edustalla sen länsipuolella ovat Tuntemattoman sotilaan hauta, jonka edessä järjestetään säännöllisesti näyttävä vahdinvaihto, sekä Ateenan keskusaukio Sýntagma-aukio. Rakennuksen etupuolelta näiden välistä kulkee Vasilíssis Amalías -valtakatu ja sen sivuitse pohjoispuolella Vasilíssis Sofías -valtakatu. Parlamenttitalon takana levittäytyy Kansallispuutarha, entinen kuninkaallinen puutarha.


title: Japanin Grand Prix 2007

text: Japanin Grand Prix 2007 (virallisesti 2007 Formula 1 Fuji Television Japanese Grand Prix) oli Formula 1 -kauden 15. osakilpailu, joka ajettiin 28.–30. syyskuuta Fuji Speedwan moottoriradalla Japanissa. Kilpailun voitti McLarenin Lewis Hamilton, jolle voitto oli kauden neljäs. Se oli myös ensimmäinen kilpailu, jossa nähtiin kaksi suomalaista palkintokorokkeella: McLarenilla ajanut Heikki Kovalainen oli toinen ja Ferrarin Kimi Räikkönen kolmas.


title: Japanin Grand Prix 2007

text: Kaudella 2007 Japanin Grand Prix ajettiin Fujin radalla ensimmäistä kertaa 30 vuoteen. Kilpailu ajettiin vesisateessa, kuten myös vuosina 1976 ja 1977, jolloin kilpailu oli viimeksi ajettu Fujin radalla.


title: Japanin Grand Prix 2007

text: Lähtö tapahtui klo 15.30 paikallista aikaa (kello 7.30 aamulla Suomen aikaa). Keli oli erittäin huono, satoi ja oli sumuista. Niinpä kilpailu päätettiin aloittaa turva-auton takaa. Lisäksi tuomaristo päätti, että kaikkien autojen tuli lähteä kisaan märän kelin renkailla. Ferrari-talli ei saanut tietoa määräyksestä ajoissa, vaan otti riskin ja tallin molemmat kuljettajat Kimi Räikkönen ja Felipe Massa aloittivat kisan välikelin renkailla. Monet kuljettajat olivat kisan aikaisen radioliikenteen ja kisan jälkeisten kommenttien perusteella sitä mieltä, että kisan alkua olisi pitänyt lykätä myöhemmäksi . Kelin huonoudesta kertoi Massan pyörähtäminen jo avauskierroksella turva-auton takana. Pyörähdyksensä jälkeen Massa ohitti autoja palatakseen entiselle paikalleen, ja sai turva-auton takana tehdyistä ohituksista myöhemmin varikonläpiajorangaistuksen. Ferrari-kuljettajien oli hylkäyksen uhalla pakko käydä varikolla vaihtamassa määräysten mukaisiin renkaisiin. Ferrarit putosivat näin letkan hännille.


title: Japanin Grand Prix 2007

text: Kierroksella 19. turva-auto poistui viimein radalta. Uusintalähdössä McLarenit karkasivat ja Nick Heidfeld kolaroi Jenson Buttonin kanssa, joista jälkimmäinen menetti etusiipensä ja putosi neljänneltä sijalta 14:ksi. Alexander Wurz joutui keskeyttämään uusintalähdössä etusiiven puututtua kokonaan. Wurzin Williams lähti käsistä, pyörähti reunavalliin ja kimposi takaisin radalle osuen varikonläpiajorangaistuksen suorittaneeseen Massaan. Wurzista tuli näin ensimmäinen kilpailun keskeyttänyt kuljettaja.


title: Japanin Grand Prix 2007

text: Sijoitukset muuttuivat radalla nopeasti kolareiden ja liukkaan radan ansiosta. Muun muassa Lewis Hamilton pyörähti Robert Kubican osuttua ohitustilanteessa tämän kylkeen. Kubica katsottiin syylliseksi ja hän sai tilanteesta varikonläpiajorangaistuksen. Myös Fernando Alonso ja Sebastian Vettel osuivat kevyesti toisiinsa. 42. kierroksella Fernando Alonso teki ajovirheen ja ajautui kovalla nopeudella rengasvalliin kimmoten sieltä takaisin radalle. Alonso ei loukkaantunut tilanteessa, mutta turva-auto palasi radalle törmäyspaikan siivouksen ajaksi. Keskeytys oli Alonsolle kauden ensimmäinen.


title: Japanin Grand Prix 2007

text: Turva-auton takana ajettaessa Hamilton johti joukkoa perässään Mark Webber ja Sebastian Vettel. Hamilton teki voimakkaita jarrutuksia lämmittääkseen jarrujaan ja renkaitaan. Vettel osui Webberin perään ja molemmat joutuivat keskeyttämään turva-auton yhä oltua radalla. Keskeytyksestään huolimatta Vettel ehti saada tililleen johtokierroksen nuorimpana F1-kuljettajana.


title: Japanin Grand Prix 2007

text: Heikki Kovalainen nousi kolarit vältettyään toiseksi, minkä sijan hän onnistui pitämään loppuun saakka. Kisan lopun lähestyessä Kimi Räikkönen teki nousua keskijoukosta kohti kärkeä ja oli lopulta kolmas painostaen pitkään Kovalaista ja käytyään hetkellisesti jopa edellä. Viimeisellä kierroksella Massa ja Kubica taistelivat ankarasti kuudennesta sijasta, jonka vei lopulta Massa. Hamilton voitti kisan ja kasvatti MM-pistejohtonsa jo 12 pisteeseen ennen Alonsoa. Etumatka Räikköseen kasvoi 17 pisteeseen. Kilpailu oli suomalaisittain historiallinen, sillä ensi kertaa palkintokorokkeella nähtiin kaksi suomalaista.


title: Japanin Grand Prix 2007

text: Jälkeenpäin puhuttiin tuomariston ennen kisan alkua talleille lähettämästä sähköpostiviestistä, joka ei jostain syystä tavoittanut Ferrari-tallia ajoissa. Kansainvälinen autourheiluliitto FIA pahoitteli tapahtunutta ja pyysi Ferrarilta anteeksi . FIA teki päätöksen, että jatkossa vastaavanlaiset tiedotteet julkaistaan myös paperilla .


title: Japanin Grand Prix 2007

text: Toro Rosso -tallin Vitantonio Liuzzi tuli maaliin kahdeksantena, mutta kisan jälkeen hänelle annettiin 25 sekunnin aikasakko ohituksesta keltaisten lippujen vaikutusalueella . Ohitettavana oli Spyker-tallin Adrian Sutil, joka oli maalissa yhdeksäs ja nousi Liuzzin rangaistuksen myötä kahdeksanneksi eli viimeiselle pistesijalle. Piste oli Spykerin ensimmäinen, Toro Rosso on yhä ilman pisteitä.


title: Japanin Grand Prix 2007

text: Kisatuomaristo tutki Hamiltonin osuutta Vettelin ja Webberin kolariin. Hamiltonin epäiltiin jarruttaneen tarpeettoman voimakkaasti, mutta syylliseksi todettiin lopulta Vettel, jolle langetettiin kymmenen lähtoruudun rangaistus seuraavaan osakilpailuun . Kisan jälkeisellä viikolla FIA sai käyttöönsä lisämateriaalia Hamiltonin äkkijarrutuksesta . Tuomaristo tutki YouTuben kautta levinnyttä katsojan kuvaamaa materiaalia, jossa näkyi Hamiltonin hidastelu ja Webberin sekä Vettelin välinen kolari. Perjantaina 5. lokakuuta ennen Kiinan kisaviikonloppua tuomaristo päätti olla rankaisematta Hamiltonia ja poisti samalla Vettelille aiemmin langetetun lähtöruuturangaistuksen .


title: Japanin Grand Prix 2007

text: Fuji toimi F1:n kilpailuisäntänä ensimmäisen kerran 30 vuoteen. Kisapaikka sai paljon kritiikkiä muun muassa heikosti hoidetuista liikennejärjestelyistä ja huonoista katselupaikoista. Järjestäjät pitivät kilpailun jälkeen lehdistötilaisuuden, jossa ilmoitettiin noin kolmen miljoonan dollarin hyvityksistä katsojille .


title: American Wirehair

text: American wirehair on pääosin Yhdysvalloissa tavattava kissarotu. Rotu syntyi spontaanin mutaation seurauksena New Yorkissa vuonna 1966. Tämänkaltaiset spontaanien mutaatioiden kautta syntyneet uudet rodut ovat melko harvinaisia. American wirehairin tyypilliset ominaisuudet ovat harva ja kauttaaltaan kihara peitinkarva. Jotkin karvat saattavat olla koukkumaisia. American wirehair -kissat ovat ruumiinrakeenteeltaan keski- tai suurikokoisia kissoja, melko lihaksikkaita ja pyöreäpäisiä. Wirhair-kissat ovat hyvin samankaltaisia kuin American shorthair-rodun kissat.


title: American Wirehair

text: Rodun kanta on hyvin pieni: vuonna 2002 rekisteröityjä wirehair-kissoja oli 39 ja vuotta myöhemmin kissoja oli enää 22.


title: American Wirehair

text: Nykyinen Wirehair polveutuu newyorkilaisesta naaraasta, joka synnytti vuonna 1966 kuusi pentua, joista yhdellä pennulla oli poikkeuksellisen kihara turkki. Kissaa kutsuttiin myöhemmin nimellä Adam. Adam oli punavalkoinen urospentu. Pentua käytettiin erikoisen, kiharaturkkisen kissarodun kehitykseen, mutta wirehair-kissoja on nykyisin vain vähän Yhdysvaltojen ulkopuolella. Muutama vuosi sitten kissoja on viety Kanadaan ja Saksaan. Kaikki nykyiset wirehair-yksilöt voidaan jäljittää Adamin sukulaiseksi.


title: Timantti (albumi)

text: Timantti on Paula Koivuniemen albumi, joka julkaistiin 14. marraskuuta 2007 levymerkillä Edel Records. Se debytoi Suomen virallisen listan sijalla 11. Levy myi kultaa ja palkittiin Emma-gaalassa vuoden iskelmäalbumina.


title: Timantti (albumi)

text: Musiikkitoimittajat valitsivat "Timantin" vuoden 2007 levyksi.


title: Ariel (kaupunki)

text: Ariel (; ) on Israelin siirtokunta Länsirannalla. Ariel on perustettu 1978 ja sen väkiluku vuonna 2004 oli 16 414. Se on viidenneksi suurin Länsirannan siirtokunnista. Israelin sisäministeriö antoi sille kaupunkioikeudet 1998. Myös Raamatussa tunnetaan samanniminen Arielin kaupunki.


title: Ariel (kaupunki)

text: Ariel sijaitsee 40 kilometriä Tel Avivista itään, 40 kilometriä Jordan-joesta länteen ja 60 kilometriä luoteeseen Jerusalemista. Kaupungissa on useita ostoskeskuksia, kirjasto, neljätoista ortodoksijuutalaista synagogaa ja kaksi teollisuusaluetta.


title: Ariel (kaupunki)

text: Arielissa sijaitsee myös Samarian yliopistokeskus, jossa on 9 500 opiskelijaa, sekä juutalaisia että arabeja.


title: Kevin Whately

text: Kevin Whately (s. 6. helmikuuta 1951 Newcastle upon Tyne) on englantilainen näyttelijä. Hän on esiintynyt lukuisissa rooleissa niin teatterilavalla, televisiossa kuin elokuvissakin.


title: Kevin Whately

text: Televisiorooleista tunnetuimmat lienevät Neville Hope sarjassa "Näkemiin vaan, muru!", lääkäri Jack Kerrush sarjassa "Elämä käsissä", sekä ylikonstaapeli Robbie Lewis "Komisario Morsessa". Sarja päättyi vuonna 2000 päähahmon kuolemaan, mutta myöhemmin Whatelyn roolia on jatkettu spin-off-sarjassa "Komisario Lewis".


title: Kevin Whately

text: Whately esiintyi myös elokuvassa "Englantilainen potilas".


The Wild, the Innocent & the E Street Shuffle on amerikkalaisen laulaja-lauluntekijä Bruce Springsteenin toinen albumi. Se julkaistiin debyyttialbumin tavoin vuonna 1973.


title: The Wild, the Innocent & the E Street Shuffle

text: Kaikki kappaleet sanoittanut ja säveltänyt Bruce Springsteen.


title: Foroneus

text: Foroneus oli kreikkalaisessa mytologiassa jokijumala, joka oli Inakhoksen ja nymfi Melian poika. Hänen sisaruksiaan olivat Aigaleus ja Io. Toisen uskomuksen mukaan Foroneus ei olisikaan ollut jokijumala, vaan ensimmäinen Argoksen alueella asunut ihminen, joka keksi myös tulenkäytön – eikä Prometheus, joka yleisemmän version mukaan oli varastanut sen Olympoksen jumalilta. Tämän lisäksi Heran palvonta ja sepäntaidot lasketaan hänen aloittamikseen.


title: Foroneus

text: Foroneus seurasi isäänsä valtakunnan hallitsijana. Hän laajensi valtansa yli koko Peloponnesoksen ja perusti "Foroneian" kuningaskunnan ja perusti kauppasiirtokunnan, josta myöhemmin muodostui Argoksen kaupunki.


title: Foroneus

text: Foroneuksella oli kaksi puolisoa: nymfi Teledike, jonka kanssa hänellä oli lapset Niobe ja Apis, ja nymfi Kerdo, jonka kanssa hänellä oli Megaran ensimmäinen kuningas Kar. Kuolemansa jälkeen hänet haudattiin Argokseen, jossa häntä vielä Pausaniaan aikana palvottiin. Hänen poikansa Apis seurasi isäänsä valtaistuimelle.


title: Foroneus

text: Isänsä mukaan Io tunnettiin myös nimellä "Foronis".


title: Foroneus

text: Zeuksen puoliso Hera ja merenjumala Poseidon pyysivät jokijumalia Foroneusta, Asterionia, Kefisosta ja Inakhosta päättämään, kumpi heistä saisi hallita Argolissa. Nämä ratkaisivat kiistan Heran hyväksi, jolloin Poseidon suitsi rangaistukseksi jokien alkulähteet niin, että joet kuivuivat aina silloin, kun pelkät sateet eivät tuoneet tarpeeksi vettä.


title: Mommilan kartano

text: Mommilan kartano sijaitsee Hausjärven kunnan koillisosassa Mommilanjärven pohjoisrannalla. Ennen vuotta 2010 kartano sijaitsi Lammin kunnan eteläosassa, mutta Lammin tultua liitetyksi Hämeenlinnaan vuonna 2009, kartanon ympäristö liitettiin Hausjärveen.


title: Mommilan kartano

text: Kartano on perustettu 1600-luvun alussa. Sen nykyinen päärakennus on vuodelta 1859, mutta sitä on korjattu ja muutettu useaan kertaan. Kartanon tunnetuin omistaja on ollut Alfred Kordelin, joka surmattiin kartanon lähellä marraskuussa 1917 niin sanottujen Mommilan veritekojen yhteydessä. Kartano on edelleen yksityisomistuksessa.


title: Anita Ward

text: Anita Ward (s. 20. joulukuuta 1956, Memphis, Tennessee, Yhdysvallat) on afroamerikkalainen poplaulaja. Hän nousi vuonna 1979 kansainväliseksi listaykköseksi singlellä "Ring My Bell", joka Suomessa tunnetaan myös Vicky Rostin käännösversiona "Soita kelloain". Ward jäi käytännössä yhden hitin ihmeeksi; toinen, huomattavasti vähäisempi menestys tuli singlellä "Don't Drop My Love" (U.S. Pop #87). Tästä huolimatta Ward on jatkanut esiintymisiään 2000-luvulle.


title: Itämainen lyhytkarva

text: Itämainen lyhytkarva on siamilaistyyppinen kissarotu, josta tunnetaan satoja värimuunnoksia.


title: Itämainen lyhytkarva

text: Risteyttämällä siamilaisia ja muita lyhytkarvoja, saatiin linjakas itämaistyyppinen kissa, jolla ei ollut naamiota. Rotumääritelmä hyväksyttiin 1970-luvun lopulla. Sana itämainen ei tarkoita välttämättä rodun alkuperää, vaan kissan siroa rakennetta, jollainen on itämaisilla kissaroduilla.


title: Itämainen lyhytkarva

text: Itämaiset ovat perineet siamilaiskissojen vilkkauden ja uteliaisuuden. Ne ovat rakastettavia ja touhukkaita seuralaisia. Hyväksyttyjä värejä:


title: Itämainen lyhytkarva

text: Oricat Ry


title: Scottish fold

text: Scottish fold on kissarotu, jonka korvien yläosat ovat taittuneet korvakäytävän peitoksi. Nimi on suomennettu "Skotlannin luppakorvaksi". Scottish fold ja Scottish straight, eli suomeksi Skotlannin luppakorva ja Skotlannin suorakorva ovat saman skottilaisen rodun eri variaatioita: samaan pentueeseen voi syntyä niin pysty- kuin luppakorviakin. Rotu syntyi nimensä mukaan Skotlannissa 1960-luvulla, jolloin 1961 syntyi valkoinen maatiaiskissa Susie, jolla oli luppakorvat. Kun Susie sai pentuja, myös kahdella heistä oli luppakorvat. Naapurifarmari ja kissaharrastaja William Ross hankki näistä toisen itselleen, ja alkoi kasvattamaan näitä luppa- ja suorakorvaisia kissoja. Rotu rekisteröitiin virallisesti omaksi rodukseen Isossa Britanniassa vuonna 1966.


title: Scottish fold

text: Luppakorvaisuuden aiheuttaa dominoiva, kivulias geenimutaatio ("osteokondrodysplasia"), joka käytännössä tarkoittaa sitä, että kaikilla luppakorvaisilla skottilaisilla on tämä geeni. Kaikki pennut syntyvät pystyillä korvilla ja korvat alkavat taittua neljän ensimmäisen elinviikon aikana. Luppakorvainen Foldi risteytetään aina suorakorvaisen kissan kanssa (ks. kohta terveys), joten pentueeseen syntyy yleensä sekä luppa- että suorakorvaisia Skotteja. Niitä skottilaisia joiden korvat ovat pystyssä kutsutaan Scottish straight – eli Skottilaisiksi suorakorviksi. Heiltä tämä luppakorvaisuuden aiheuttama dominoiva geeni puuttuu.


title: Scottish fold

text: Monet eläinlääkärit suosittelevat rodun jalostuksen lopettamista sen terveysongelmien vuoksi.


title: Scottish fold

text:
Luppakorvaisista kissoista on muistiinmerkintöjä ainakin sadanviidenkymmenen vuoden ajalta, mutta nykyinen luppakorvakissakanta sai alkunsa Skotlannissa syntyneestä mutanttipennusta vuonna 1966. Pentu vietiin Yhdysvaltoihin 1970-luvun alkupuolella. Samoihin aikoihin GCCF lakkasi rekisteröimästä rotua sillä korvien mutaation huomattiin aiheuttavan kuuroutta ja muita ongelmia. Suomessa rotua on voinut tavata vasta vuodesta 2003 lähtien.Skottilainen on keskikokoinen, lihaksikas kissa. Pää on pyöreä, ja viiksityynyt ovat hyvin kehittyneet. Silmät ovat suuret ja pyöreät, ja silmien värin tulee olla sopusoinnussa turkin värin kanssa. Häntä on keskipitkä ja taipuisa. Jalat ovat keskipitkät ja lihaksikkaat, käpälät ovat jykevät, pyöreät ja tiiviit. Korvat ovat pyöreäkärkiset, ja luppakorvaisilla ne kääntyvät korvakäytävän peitoksi joko korvanlehden puolivälistä, korvanlehden juuresta tai siltä väliltä. Luppakorvien, suurten pyöreiden silmien ja lyhyehkön nenän takia luppakorvien kasvoilla usein sanotaan olevan pöllömäinen ilme. Turkki on useimmiten lyhyt ja tuuhea, mutta myös pitkäturkkisia skottilaisia esiintyy. Lähes kaikki värit ja kuvioinnit hyväksytään.
Skottilaiset ovat ystävällisiä, sosiaalisia, uteliaita ja avuliaita kissoja, jotka osallistuvat mielellään omistajansa puuhiin ja seuraavat valppaana omistajiensa toimia. Skottilaiset tykkäävät jutella miukumalla omistajalleen, ja välillä niillä tuntuu olevan paljonkin asiaa. Skottilaisen ääni on kissaksi hiljainen ja kaino, mutta se juttelee mielellään.


title: Scottish fold

text:
Skottilainen on aina ystävällinen ja lempeä, sillä luonteesta on jalostettu pois kaikki viha ja aggressio. Tämän, sekä sosiaalisen ja uteliaan luonteensa takia skottilaisten tulisi olla sisäkissoja, sillä ne eivät pärjää tappelussa toisia kissoja vastaan. Ne eivät osaisi varoa toisia kissoja vaan menisivät vain uteliaina nuuskimaan niitä, sanoisivat pehmeällä äänellään “miu” ja saisivat pahasti kuonoonsa. Skotti ei myöskään osaisi pelätä autoja, mikä on vaarallinen ominaisuus ulkoilevan kissan luonteeseen, joten Skottilaista suositellaan vain sisäkissaksi! Rotu sopiikin sisäkissaksi harvinaisen hyvin, ja ne sopivat hyvin myös kerrostaloon, sillä kyseessä on pehmeä-ääninen ja kiltti rotu, ne eivät mourua ulos, eivät tee tarpeitaan muualle kuin hiekkalaatikkoon ja ovat muutenkin hyvin siistejä luonteeltaan. Skottilainen pesee turkkiaan usein, mm. aina ruokailun jälkeen kuuluu tapoihin peseytyä.
Skottilainen on hyvin siisti rotu


title: Scottish fold

text: Skotit eivät viihdy yksin. Ne ovat hyvin leikkisiä ja leikkivät mielellään omistajansa kanssa, mutta parasta skottilaisen mielestä on jos sillä on toinen skottilainen leikkikaverina. Varsinkin jos omistajat joutuvat jättämään Skottilaisen yksin kotiin työpäivän ajaksi, olisi suositeltavaa että sillä olisi toinen skotti seuranaan, sillä aivan yksinään skotti voi masentua, se lihoo eikä sitä huvita leikkiä: leikkihaluttomuus on skotille epänormaalia ja kertoo yleensä että jokin on vialla.


title: Scottish fold

text: Kiipeilypuu on skottilaisen mielestä hauska paikka, ja välillä skotti innostuu juoksemaan kiipeilypuuta ylös ja ympäri taloa purkaakseen energiaa. Skotti on usein älykäs ja oppii nopeasti. Skottilaiset myös sopeutuvat erittäin hyvin perheen muihin lemmikkeihin ja lapsiin. Skotit rakastavat hellyydenosoituksia ja rapsutuksia, ja osoittavat hellyyttä myös itse omistajilleen paljon, tulevat usein syliin ja nukkuvat mielellään omistajansa vieressä öisin. Skotit rakastavat myös toisen kissan läheisyyttä, ja kaksi skottilaista kissaa nukkuukin mielellään vierekkäin, toistensa kainalossa.


title: Scottish fold

text: Useilla Skottilaisilla on hauska tapa istua takajalkojensa päällä, jolloin ne näyttävät aivan saukoilta tai preeriakoirilta! Tämä tapa voi olla yhteydessä kissan mutaatiosta johtuviin terveyshaittoihin ja kiputiloihin. Luottavaisella skotilla on myös tapana nukkua selällään. Notkea Skotti saattaa myös istua rennosti ns. buddha-asennossa, eli istuen alaselkänsä päällä, takajalat ja häntä ojennettuina ja etutassut vatsan päällä.


title: Scottish fold

text: Tutkimuksissa on todettu, että fold-ominaisuuden aiheuttava geenimutaatio on yhteydessä osteokondrodysplasia-nimiseen sairauteen. Scottish fold -rodulle tyypillinen korvien asento johtuu autosomaalisesta dominantista geenimutaatiosta TRPV-4 -geenissä, joka aiheuttaa homotsygoottisena kissalle vaikeita luusto- ja rusto-oireita, kuten ruston liikakasvua, häntänikamien yhteen sulautumista, vaikeaa nivelrikkoa sekä kroonista, vaikeaa kipua. Heterotsygoottisella kissalla sairaus on lievempi ja se ilmenee myöhemmin, mutta kaikki kissat kärsivät jonkinasteisesta nivelrikosta ja kivuista.


title: Scottish fold

text: On uskottu, että risteyttämällä suora- ja luppakorvaisia kissoja saataisiin terveitä fold-korvaisia kissoja, mutta tutkimusten mukaan kaikki luppakorvaiset kissat kärsivät jonkinasteisesta osteokondrodysplasiasta. Suorakorvaisilla scottish fold varianteilla tai scottish straighteilla sairautta ei ole todettu tavanomaista enempää.


title: Scottish fold

text: Scottish foldeja ei hyväksytä Suomen Kissaliitto ry:n rekisteriin, koska sen kasvattamista pidetään epäeettisenä tämän geenimutaation vuoksi.


title: Scottish fold

text: Scottish fold -kissojen kallo on lyhentynyt vaikeuttaen kissan hengittämistä. Tämä aiheuttaa kissoille herkemmin silmätulehduksia ja hengitystieoireita. Lyhytkuonoisuus myös haittaa kissan lämmönsäätelykykyä. Tällaisen kissan kanssa lentämistä ei suositella ja osa lentoyhtiöistä on myös pyrkinyt rajoittamaan Scottish fold -kissojen lentomatkustamista siihen sisältyvien riskien takia. Kissan hengitysteiden ahtaudesta kertoo esimerkiksi tuhiseminen, aivastelu ja kuorsaus. Pitkällä aikavälillä hengitystieongelmat lisäävät sydämen rasitusta.


title: Scottish fold

text: Luppakorvaisuuden on havaittu aiheuttavan kissoilla kuuroutta.


title: Scottish fold

text: Koska Scottish foldin taustalla on brittiläinen lyhytkarva, jonka taustalla puolestaan saattaa usein olla persialaiskissa, PKD-testi olisi hyvä tehdä kissalle. Foldien korvat puhdistetaan tarvittaessa samalla tavalla kuin muidenkin kissojen, fold-kissan korvat eivät kasvattajien väitteiden mukaan likaannu sen enempää kuin muidenkaan kissojen korvat, eivätkä ole poikkeavasta ulkonäöstään huolimatta sen alttiimpia korvatulehduksille kuin tavallisetkaan korvat. Tälle väitteelle ei kuitenkaan löydy tutkimustuloksia, jotka tukisivat kasvattajien omia, puolueellisia havaintoja.


title: Scottish fold

text: Scottish foldeja ei hyväksytä Suomen Kissaliitto ry:n rekisteriin, koska sen kasvattamista pidetään epäeettisenä geenimutaation vuoksi.


title: Scottish fold

text: 1.1. 2012 lähtien Scottish foldeja ja Scottish straightejä ei ole voinut enää rekisteröidä Fife:en, eivätkä ne voi osallistua Fife:n näyttelyihin.


title: Scottish fold

text: Scottish foldeja rekisteröivät The Cat Fanciers' Association, Inc (CFA) ja The International Cat Association (TICA) Scottish foldeja voidaan myös näyttelyttää näiden järjestöjen näyttelyissä. CFAn näyttelyitä järjestää Suomessa Cat Fanciers of Finland ry.


title: Snowshoe

text: Snowshoe on amerikkalainen kissarotu. Kissalla on itämaistyyppinen ruumiinrakenne, mutta se on nykyisiä itämaisia isompi ja vankempi. Vähän kuin kolmenkymmenen vuoden takainen siamilainen.


title: Snowshoe

text:
1960-luvulla Pennsylvaniassa asuva siamilaiskissojen kasvattaja Dorothy Hinds-Daughteryn omistuksessa oleva kissa synnytti tavallisen siamilaispentueen. Kolmella pentueen pennuista oli kuitenkin hyvin yksilöllistä, ennennäkemätöntä kuviointia, joka koostui valkoisista jaloista ja pienistä valkoisista kuvioista pentujen turkeilla. Kuvioinnista innostuneena Hinds-Daughtery alkoi kasvattaa samankaltaisia kissoja nimellä "Snowshoe".
Lopulta nainen kuitenkin luopui kissojen kasvatuksesta, ja Snowshoe-rotua alkoi kasvattaa Vikki Olander. Olander kirjoitti kissoille ensimmäisen rotumääritelmän, ja hankki kissat "kokeellinen rotu" statukselle CFF:ään sekä ACA:an vuonna 1974.
Vuoteen 1977 asti Olander oli ainoa Snowshoe-kasvattaja koko Yhdysvalloissa, kunnes joukkoon liittyi Jim Hoffman sekä Georgia Kuhnell. Vuonna 1983 he hankkivat itselleen CFF:ltä mestarin statuksen. Vikki Olander joutui kuitenkin lähtemään joukosta suvussaan olleen kissa-allergian takia.
Snowshoe oli kuitenkin jo hyvin vahvistunut rotu, ja vuonna 1990 se sai mestaristatuksen American Cat Fanciers Assocationilta.


title: Snowshoe

text: Järkkymättömän rauhallisuutensa ansiosta snowshoe on ihanteellinen näyttelykissa. Kissa on utelias ja lempeä.Standardi tuntee kaksi muunnosta:


title: Barbara Krafft

text: Barbara Krafft (1. huhtikuuta 1764, Iglau – 28. syyskuuta 1825, Bamberg) oli saksalainen taidemaalari.


title: Barbara Krafft

text: Krafftin isä oli hovimaalari Johann Nepomuk Steiner, ja Barbara opiskeli alun perin hänen johdollaan. Myöhemmin hän pääsi Wienin taideakatemiaan. Hän meni naimisiin apteekkari Josef Krafftin kanssa, ja vuonna 1792 syntyi poika Johann August, myöhemmin itsekin taidemaalari.


title: Barbara Krafft

text: Krafft lähti Wienistä Salzburgiin ja lopulta Prahaan, jossa hän asui vuoteen 1803. Vuodet 1803–1821 hän vietti Salzburgissa. Hän kuoli 61-vuotiaana Bambergissa. Nykypäivänä taiteilijan tunnetuin työ on vuonna 1819 valmistunut postuumi muotokuva Wolfgang Amadeus Mozartista.


title: Onyx (joki)

text: Onyx on Etelämantereen pisin joki ja mantereen suurin virtaavan veden esiintymä. Se virtaa McMurdon kuiviin laaksoihin kuuluvassa Wrightin laaksossa runsaan kahdenkymmenen kilometrin matkan idästä länteen. Joki saa alkunsa alemmalta Wrightin jäätiköltä ja sen virtaussuunta on merestä poispäin. Leveä ja matala Onyx kerää laakson maapohjasta runsaasti suoloja ja laskee hypersuolaiseen Lake Vandaan, joskaan joen vesimäärä ei kaikkina vuosina riitä sinne saakka.


title: Onyx (joki)

text: Onyx-joessa ei ole kaloja, mutta mikrobitasoista elämää siinä esiintyy.


title: Hans Christian Gram

text: Hans Christian Gram (13. syyskuuta 1853 – 14. marraskuuta 1938) oli tanskalainen bakteriologi ja lääkäri. Hänen vanhempansa olivat professori Frederik Terkel Julius Gram ja Louise Christiane Roulund. Gram aloitti nuorena kasvitieteen opinnot, valmistui vuonna 1871 ja toimi eläintieteilijä Japetus Steenstrupin assistenttina 1873–1874. Pian hän kiinnostui lääketieteestä, ja valmistui Kööpenhaminan yliopistosta lääkäriksi vuonna 1878. Gram matkusti vuosina 1878–1885 ympäri Eurooppaa perehtyen farmakologiaan ja bakteriologiaan Strassburgissa, Marburgissa ja Berliinissä. Hän meni naimisiin vuonna 1889 Louise I. C. Lohsen kanssa. Vuonna 1891 hänet nimitettiin Kööpenhaminan yliopiston farmakologian professoriksi.


title: Hans Christian Gram

text: Gram kehitti Berliinissä vuonna 1884 menetelmän, jonka avulla bakteerit voitiin erottaa kahteen tyyppiin soluseinän rakenteen mukaan. Värjäysmenetelmän nimeksi vakiintui keksijänsä mukaan gramvärjäys, ja bakteerit voitiin luokitella grampositiivisiin tai gramnegatiivisiin tyyppeihin. Menetelmä on modernissa mikrobiologiassa edelleen laajassa käytössä bakteerien tunnistamisprosessissa.


title: Keno

text: Keno on rahapeli, jossa pelaaja yrittää arvata koneen arpomat numerot. Suomessa Kenoa on pelattu vuodesta 1988 alkaen, jolloin Raha-automaattiyhdistys lanseerasi suunnittelemansa Korttikeno-nimisen raha-automaatin. Kymmenen vuotta myöhemmin 1998 Raha-automaattiyhdistys toi korttikenon rinnalle Keno 40 -pelin (nykyään Numerokeno). Kummatkin pelit ovat edelleen pelipisteiden ja pelisalien raha-automaattien pelivalikoimassa.


title: Keno

text: Veikkaus liitti Kenon tuotevalikoimaansa 2002 (ensimmäinen arvonta oli 22. huhtikuuta), ja tätä nykyä se on Veikkauksen toiseksi pelatuin peli Loton jälkeen. Muitakin suomalaisille suunnattuja kenopelejä on kuitenkin saatavilla nettikenon eli Internetissä pelattavan kenon muodossa, esimerkiksi Veikkauksen nettikasinossa on pelattavana viisi erilaista kenopeliä.


title: Keno

text: Raha-automaattiyhdistyksen Numerokenossa valitaan pelattavaksi 2–10 numeroa 40 numerosta ja Veikkauksen versiossa valitaan pelattavaksi 2–10 numeroa 70 numerosta. Veikkauksen peliä pelataan päivittäin, jolloin arvotaan 20 numeroa. Kenossa voitto määräytyy tasojen ja panoksen mukaan.


title: Keno

text: Kenon oikeiden rivien todennäköisyydet voidaan laskea binomijakauman kaavaa mukaellen siten, että lasketaan 1) todennäköisyys että tulee täsmälleen R rastia (tai palloa) oikein, 2) todennäköisyys että täsmälleen 20 - R palloa menee väärin (eli pallojen numerot eivät löydy omasta rivistä) ja 3) niiden järjestysten lukumäärä, joissa oikeat ja väärät pallot voivat esiintyä 20 pallon sarjassa. Rastien kokonaismäärää rivissä merkitään T:llä. Huutomerkki ! tarkoittaa kertomaa.


title: Keno

text: Vedonlyöntisuhde O kertoo sen, kuinka moninkertaisena panostus pitäisi saada takaisin, jotta pelaaja keskimäärin saisi omansa pelistä pois.


title: Keno

text:
Keno-10 (=10 rastia)
Keno-9 (=9 rastia)


title: Keno

text: Keno-8 (=8 rastia)


title: Keno

text: Keno-7 (=7 rastia)


title: Keno

text: Keno-6 (=6 rastia)


title: Keno

text:
Keno-5 (=5 rastia)
Keno-4 (=4 rastia)


title: Keno

text: Keno-3 (=3 rastia)


title: Keno

text: Keno-2 (=2 rastia)


title: Keno

text: Veikkauksen Kenon numerot arvotaan kolme kertaa päivässä. Arvontanumerot esitetään myös päivittäin televisiossa MTV3-kanavalla myöhäisillassa. Ennen MTV3-kanavaa arvontanumerot esitettiin Nelosella. Nykyään Kenoa esitetään jälleen Nelosella kello 20.57. Kenoarvonta suoritetaan nykyään palloarvontana. Ohjelman juontaa Tuukka Raitala, Katariina Orimus ja Hanna-Leena Turpeinen.


title: Keno

text: Nettikenossa on erilaisia kenon variaatiota. Suomalaisille tuttua 2–10 numeron kenoa voi pelata myös netissä, valinnanvaraa on kuitenkin enemmän, sillä Veikkauksen lisäksi on kymmeniä muita pelintarjoajia. Vaihtoehtona 2–10 numeron kenolle on 1–15 numeron keno, jossa valitaan yhdestä viiteentoista numeroa 80:stä. Aivan kuten kymmenen numeron pelissä mitä enemmän numeroita pelaaja arvaa oikein, sitä suurempi on voittokerroin. Mahdolliset voitot eri panoksilla on useimmiten myös mahdollista nähdä ennen numeroiden arvontaa.


title: Keno

text: Suurimmat erot suomalaisille tutun kenon ja netissä pelattavan kenon välillä ovat mahdollisuus pelata silloin kun pelaaja itse haluaa, sekä panostusrajojen suuruus. Nettikeno ei rajoitu vain yhteen peliin päivässä maksimissaan 10 euron panostuksella, vaan pelaajalla on mahdollisuus pelata niin monta arvontakierrosta kuin hänestä itsestään tuntuu suurillakin panoksilla. Tämän lisäksi uusia variaatioita kenosta tulee jatkuvasti markkinoille, joten pelaajan ei tarvitse tyytyä vain yhteen pelimuotoon. Saatavilla on myös lukuisia bonuspelejä sekä suuret progressiiviset jackpotit.Nettikenossa talon eli netticasinon etu on yleensä luokkaa 20–35 % ja videokenossa 6–16 %.


title: Keno

text: Alkuperäisen Kenon ikä on toista tuhatta vuotta. Kenosta on lukuisia erilaisia variaatiota, ja Raha-automaattiyhdistyksen 40 numeron tai Veikkauksen 70 numeron keno ovat versioita pelistä, jota pelattiin jo muinaisessa Kiinassa.


title: Kaitinano Mwemweata

text: Kaitinano Mwemeata (s. 22. heinäkuuta 1984 Butaritari)


title: Kaitinano Mwemweata

text: on kiribatilainen yleisurheilija, joka on edustanut maataan useissa arvokisoissa eri lajeissa. Hänen päämatkansa on naisten 100 metrin juoksu. Ateenan kesäolympialaisissa 2004 hän oli ensimmäinen kiribatilainen, joka esiintyi olympialaisissa. Tulos 13,07 naisten 100 metrillä on hänen ennätyksensä ja se oli kisojen yhdeksänneksi hitain aika.


title: Kaitinano Mwemweata

text: Hän ei ole koskaan rikkonut kansainvälisten yleisurheilukilpailujen karsintarajoja, mutta on päässyt mukaan maansa parhaana naisurheilijana.


title: Kaitinano Mwemweata

text: Yleisurheilun maailmanmestaruuskisoihin Mwemeata on osallistunut kahdesti. Edmontonissa 2001 hän juoksi 200 metriä ennätysaikaansa 28,76. Tämä tulos oli kisojen hitain.


title: Kaitinano Mwemweata

text:
Helsingissä 2005 hänen aikansa 100 metrillä oli 13,80, mikä oli toiseksi hitain aika.
Helsingissä oli Mwemeatan mukaan niin kylmä, että ”lämmittelyn jälkeen tuntui, että lihakset olivat vain rasittuneita mutta eivät yhtään lämpimiä.”


title: Kaitinano Mwemweata

text: Osakan maailmanmestaruuskilpailuihin 2007 hänen oli tarkoitus osallistua, jos saisi töistä vapaata.


title: Kaitinano Mwemweata

text:
Mikronesian mestaruuskilpailuissa Mwemeata on voittanut pituushypyssä kultaa vuonna 2003 tuloksella 450.
Vuoden 2006 Kiribatin mestaruuskilpailuissa Mwemweata voitti kultaa pituushypyssä (459), 100 metrillä (14,0), 200 metrillä (28,8), 400 metrillä (1.09,60) ja kolmiloikassa (903) sekä hopeaa korkeudessa (130) ja pronssia kuulantyönnössä (820).


title: Kaitinano Mwemweata

text: Hänellä on hallussaan maansa ennätykset 100 metrillä (13,07), 200 metrillä (28,76) ja 400 metrillä (1.08,7).


title: Pupu Tupuna

text: Pupu Tupuna on lastenkirjailija Pirkko Koskimiehen luoma kirjahahmo. Koskimies on julkaissut Pupu Tupuna -aiheisia lastenkirjoja vuodesta 1972. Ensimmäiset Pupu Tupuna -kirjat tehtiin alun perin kuulovammaisille lapsille, mutta ajan kanssa kirjat vetosivat kaikkiin lapsiin.


title: Pupu Tupuna

text: Pupu Tupuna asuu Pupula-nimisessä paikassa ystäviensä kanssa. Eräs näistä ystävistä on Hippi-hiiri. Hänen kotinsa on pienessä punaisessa leikkimökissä.


title: Rohtosuopayrtti

text: Rohtosuopayrtti eli suopayrtti ("Saponaria officinalis") on valkoisin tai hennon vaaleanpunaisin kukin kukkiva kohokkikasvi. Se on myös perinteinen monivuotinen koristekasvi eli perenna, jota on käytetty myös rohtona ja pesuaineena.


title: Rohtosuopayrtti

text: Sekä lajin tieteellinen sekä suomenkielinen nimi viittaavat kasvin käyttöön saippuana.


title: Rohtosuopayrtti

text: Tanakkavartinen rohtosuopayrtti kasvaa 30–90 cm korkeaksi. Kasvi on pysty ja kalju- tai hienokarvainen. Kolmisuoniset lehdet ovat pareittain vastakkain pitkin vartta, ja ne vaihtelevat muodoltaan soikeista soikean puikeisiin. Pituudeltaan ne ovat 5–10 cm. Latvassa oleva kukinto on tiheä, kaksipuoleinen viuhkosto. Kukan verhiö on violetinsävyinen ja 18–24 mm pitkä. Ulkoverhiö puuttuu. Teriö on 2,5–3,5 cm leveä, yksinkertainen tai kerrottu. Väriltään teriö on vaaleanpunainen tai valkoinen. Terälehdet ovat kynnellisiä ja ehyitä tai lantto- tai risakärkisiä. Emiö on kaksivartaloinen. Hedelmä on neliliuskaisesti aukeava kota.


title: Rohtosuopayrtti

text: Rohtosuopayrtti kukkii Suomessa heinä-elokuussa. Kukissa on hieno, neilikkamainen tuoksu. Ne tuoksuvat varsinkin hämärän aikaan, jolloin ne houkuttelevat tehokkaasti luokseen yöperhosia.


title: Rohtosuopayrtti

text: Rohtosuopayrtti on alun perin eurooppalainen laji. Sitä kasvaa koko Euroopassa Islantia sekä Fennoskandian ja Venäjän pohjoisosia lukuun ottamatta. Alkuperäiskasvina rohtosuopayrtti kasvaa Keski- ja Etelä-Euroopassa, pohjoisempana se on vanha ja vakiintunut tulokaslaji. Euroopan ulkopuolella sitä kasvaa paikoin Turkissa sekä Siperian länsiosissa. Ihmisen mukana laji on levinnyt paikoin myös Etelä-Amerikkaan sekä erityisesti Pohjois-Amerikkaan, jossa se on laajalti vakiintunut laji. Suomessa rohtosuopayrtti on vakiintunut uustulokas, jota tavataan Oulun korkeudelle saakka. Etelä-Suomessa laji on paikoitellen yleinen. Rohtosuopayrtti kasvaa myös hyvin kasvuvyöhykkeellä 7 aina vyöhykkeen 8 rajalle saakka.


title: Rohtosuopayrtti

text: Pohjois-Euroopassa rohtosuopayrtti on pääasiassa viljelyjäänne tai villiintynyt puutarhakarkulainen, mutta sitä on tavattu myös laivojen painolastien mukana tulleena tulokkaana. Nykyään lajia tapaa esimerkiksi vanhoilla talonpaikoilla, puutarhoissa, pientareilla, joutomailla ja kaatopaikoilla. Maavartensa avulla rohtosuopayrtti saattaa muodostaa laajoja kasvustoja. Maavarret takaavat lajille myös tehokkaan leviämistavan uusille kasvupaikoille esimerkiksi siirtomaan mukana, sillä se versoaa pienistäkin juurakonpalasista. Laji viihtyy hyvin kuivissakin kasvupaikoissa ja kestää kohtalaisesti myös tallaamista ja niittämistä.


title: Rohtosuopayrtti

text: Nykyään rohtosuopayrttiä kasvatetaan koristekasvina, mutta alun perin se oli tärkeä hyötykasvi. Suomessa lajia ryhdyttiin laajemmin viljelemään 1700-luvulla. Koko kasvi ja varsinkin sen juurakko sisältää runsaasti saponiineja, jotka veteen liuetessaan muodostavat saippuamaista vaahtoa. Tämän takia sitä käytettiin aikaisemmin erityisesti pesuaineena. Teolliset puhdistusaineet syrjäyttivät yleistyessään rohtosuopayrtin laajasta käytöstä. Parhaimmillaan kasvin on todettu sisältävän jopa 20 % sapoiineja, eli noin 5 % enemmän kuin nykyään kaupallisestikin käytetyt saippuamarjojen hedelmät eli pesupähkinät.


title: Rohtosuopayrtti

text: Antiikin aikaan suopayrttiä on käytetty yleisesti villan puhdistamiseen. Pohjois-Amerikassa kasvin kukinnoilla on värjätty vihreää ja keltaista.


title: Rohtosuopayrtti

text: Rohtosuopayrtti on myös vanha lääkekasvi. Sillä on hoidettu muun muassa paiseita, yskää ja ummetusta. Kasvin sisältämät saponiinit ovat myrkyllisiä, joten rohtokäyttöä ei nykyään suositella.


title: Ritarikunta (yhtye)

text: Ritarikunta oli suomalainen, turkulaisista muusikoista koostuva rap-yhtye. Yhtyeen muodostavat rap-artistit Lempi-Joe (tunnetaan myös nimillä "Hopee" ja "HP") ja Chyde (tunnetaan myös nimillä "Chydeone" ja "Chyde1") sekä DJ Oddjob, tuottaja Jesse J (Jesus) ja live-miksaaja Varissuo. Ritarikunta on julkaissut yhteensä neljä studioalbumia, joista kaksi ensimmäistä julkaisi Ranka Recordings ja kaksi viimeistä Monsp Records.


title: Ritarikunta (yhtye)

text: Kaikki Ritarikunnan jäsenet ovat olleet aktiivisia myös yhtyeen ulkopuolisissa projekteissa. Chyde (Niko Toiskallio) tunnettiin 1990-luvun alussa nimellä "Nikke T" ja vuonna 2003 mies julkaisi "Vaihtelevaa ihmisyyttä" -nimisen sooloalbumin käyttäen nimeä "Chydeone". Hopee julkaisi oman sooloalbuminsa "Rakkauden vuoksi" vuonna 2004 nimellä "Lempi Joe". Myös Varissuolla, Jessellä ja Oddjobilla on omia, Ritarikuntaan liittymättömiä viritelmiä.


title: Ritarikunta (yhtye)

text: 17. maaliskuuta 2010 Ritarikunta ilmoitti julkaisevansa uuden albumin. Sitä ennen julkaistaan mixtape nimeltä "AlbumiPromo – TKUG Mixtape". Yhtyeen viides studioalbumi "Ritarikunta-Albumi" julkaistiin 21. huhtikuuta 2010. Albumi nousi ilmestymisviikollaan (17/2010) Suomen virallisen listan sijalle 29. Lempi-Joe kertoi Redrum-187:n haastattelussa syksyllä 2011, että "Ritarikunta" -nimellä ei todennäköisesti enää tehdä musiikkia. Myöhemmin myös Chydeone vahvisti asian Basson keskustelufoorumilla.


title: Lavinia Fontana

text: Lavinia Fontana (24. elokuuta 1552 Bologna – 11. elokuuta 1614) oli italialainen taidemaalari.


title: Lavinia Fontana

text: Fontanan isä oli taidemaalari Prospero Fontana. Lavinian varhaisin tunnettu, nykyisin kuitenkin kadonnut, teos on vuodelta 1575. Hän tuli tunnetuksi muotokuvien tekijänä, mutta loi myös laajoja uskonnollisia teoksia.


title: Lavinia Fontana

text: Fontana meni vuonna 1577 naimisiin Paolo Zappin kanssa. Hän synnytti yksitoista lasta. Perhe muutti vuonna 1603 paavi Klemens VIII:n kutsusta Roomaan, jossa Fontana kuoli 1614.


title: Lavinia Fontana

text: Fontanalta on säilynyt 32 työtä, joiden tiedetään varmasti olevan hänen. Huomattava osa tuotannosta on kadonnut vuosisatojen saatossa, ja osa lienee mennyt väärän taiteilijan nimiin.


title: Valkovenäjän translitterointi

text: Valkovenäjän translitterointi on valkovenäjänkielisen tekstin esittämistä jollakin muulla muulla kirjaimistolla kuin kyrillisellä. Suomen kielessä valkovenäjän translitterointiin käytetään Suomen Standardisoimisliiton laatimaa SFS 4900 -standardia. Kansainväliseen käyttöön on tarkoitettu Organisation internationale de normalisationin ISO 9 -standardi.


title: Valkovenäjän translitterointi

text: SFS 4900 -standardia eli kansallista standardia käytetään kaikessa suomenkielisessä tiedonvälityksessä kuten yksityishenkilöiden välisessä viestinnässä, sanoma- ja aikakauslehdistössä, televisiossa, kaunokirjallisuudessa, yleistajuisessa tietokirjallisuudessa sekä suomenkieliseen kirjallisuuteen keskittyvissä kirjastoissa. SFS 4900 -standardin mukaisesti translitterointua valkovenäjänkielistä tekstiä ei voida mekaanisesti palauttaa takaisin alkuperäiseen kyrilliseen asuunsa.


title: Valkovenäjän translitterointi

text: ISO 9 -standardia eli kansainvälistä standardia käytetään nimensä mukaisesti kansainvälisessä tiedonvälityksessä. Merkittävimmät käyttöalat ovat bibliografiat, tieteellisten kirjastojen tietojärjestelmät, tieteellinen tutkimus ja muu kansainvälinen toiminta. ISO 9 -standardin mukaisesti translitterointu teksti voidaan mekaanisesti palauttaa takaisin alkuperäiseen kyrilliseen asuunsa.


title: Scatman’s World

text: Scatman's World on Scatman Johnin vuonna 1995 ilmestynyt debyyttialbumi. Albumi lasketaan John Larkinin ensimmäiseksi viralliseksi albumiksi, koska vuonna 1986 ilmestynyt albumi "John Larkin" ei ollut kaupallisessa julkaisussa.


title: Scatman’s World

text: Albumilta löytyvät muun muassa artistin uran tunnetuimmat kappaleet "Scatman's World", "Scatman" ja "Popstar".


title: Scatman’s World

text: Suomessa albumi pysyi Suomen virallisella listalla 13. viikkoa, joista parhaimmat sijoitukset viikoilla 32/1995 ja 33/1995 1. sija.


title: Isohelokki

text: Isohelokki ("Oenothera missouriensis") on aurinkoisen paikan perenna.


title: Isohelokki

text: Isohelokki kasvaa 15–20 cm korkeaksi. Sen kasvutapa on lamoava. Varsi on punertava. Tummanvihreät, nahkeat lehdet ovat kapeita ja teräväkärkisiä. Torvimainen kukka on halkaisijaltaan noin kymmensenttinen ja vaaleankeltainen. Kasvi kukkii heinä-syyskuussa.


title: Isohelokki

text: Isohelokki on kotoisin Yhdysvalloista.


title: Isohelokki

text: Isohelokki viihtyy aurinkoisella paikalla, jopa kivikkoryhmissä.


title: Pekka Jaatinen

text: Pekka Jaatinen (s. 5. kesäkuuta 1966 Raahe) on suomalainen kirjailija.


title: Pekka Jaatinen

text: Jaatinen valmistui vuonna 1988 merkonomiksi markkinointilinjalta Raahen Porvari- ja Kauppakoulussa ja vuonna 1997 taiteen kandidaatiksi Lapin yliopistosta pääaineenaan mediatiede. Hänen esikoisteoksensa on vuonna 2000 ilmestynyt romaani "Tilkkutäkkiplanetaario", joka oli ehdolla Helsingin Sanomien esikoiskirjapalkinnon saajaksi. Jaatisen tunnetuin kirjallinen työ on viisiosainen "Lapin sota" -romaanisarja, johon hän on tehnyt pohjatyön muun muassa haastattelemalla aikalaisia ja tutustumalla Lapin sodan tapahtumapaikkoihin. Kirjailijan työnsä ohella Jaatinen toimii sivutoimisena kirjallisuuskriitikkona sanomalehti "Kalevassa".


title: Pekka Jaatinen

text: Jaatinen harrastaa kuntourheilua ja on entinen kansallisen tason amatöörikilpanyrkkeilijä. Lokakuussa 2007 häneltä julkaistiin kustantajan tilaustyö, henkilökuva nyrkkeilijä Amin Asikaisesta. Teos oli Vuoden urheilukirjaehdokas.


title: Pekka Jaatinen

text: Jaatinen on saanut työskentelyapurahoja muun muassa Suomen Kulttuurirahaston Keskusrahastosta, Lapin rahastosta, Lapin taidetoimikunnalta, WSOY:n Kirjallisuussäätiöltä, Alfred Kordelinin säätiöltä, Jenny ja Antti Wihurin Rahastosta, Suomen elokuvasäätiöltä ja Kirjastoapurahalautakunnalta.


title: Pekka Jaatinen

text: Vuonna 2008 Rovaniemen kaupunki palkitsi Jaatisen kulttuuritekopalkinnolla ansioista Lapin sotaa käsittelevässä saksalaisessa "Krieg in der Arktis" -tv-dokumentissa. Vuonna 2016 Suomen Nyrkkeilyliitto myönsi Jaatiselle pronssisen ansiomerkin nyrkkeilyn hyväksi tehdystä työstä. Pohjois-Pohjanmaan Sotaveteraanipiiri myönsi Jaatiselle 2016 huomionosoituksen – numeroidun standaarin – veteraanien perintöä säilyttävästä kirjallisesta työstä, ennen kaikkea "Lapin sota" -romaanisarjasta. Vuonna 2017 Jaatinen sai Pohjolan Osuuspankin Helmi-palkinnon kunniamaininnan "Lapin sota" -romaanisarjasta.


title: Pekka Jaatinen

text: Pekka Jaatinen on naimisissa toimittaja Sari Jaatisen kanssa.


title: Gram

text: Gram voi tarkoittaa seuraavia asioita:


title: Apis (kreikkalainen mytologia)

text: Apis () oli kreikkalaisessa mytologiassa Argoksen kuningas, Foroneuksen ja nymfi Telediken poika. Hänen sisarensa oli Niobe.


title: Apis (kreikkalainen mytologia)

text: Isältään Foroneukselta Apis peri Peloponnesoksen herruuden, ja antoi hallitsemalleen alueelleen nimen "Apia". Pausaniaan mukaan Peloponnesos tosin sai nimensä Sikyonin Apiksen, joka oli Telkhinin poika ja Thelksionin isä, mukaan.


title: Apis (kreikkalainen mytologia)

text: Apiksen luotua maahan tyrannian, hän joutui Thelksionin ja Telkhinin hyökkäyksen kohteeksi ja kuoli lapsettomana. Hänet tunnettiin kuolemansa jälkeen Serapiksena. Apollodoros tosin mainitsee Apiksen, Foroneuksen pojan, kuolleen Aitoliassa, mutta hän sekoittaa tämän saman nimiseen Iasonin poikaan.


title: Apis (kreikkalainen mytologia)

text: Apiksen murhan kosti myöhemmin Argos Panoptes, ja Apista seurasi valtaistuimelle hänen sisarensa Nioben poika Argos.


title: Ruotsin luonnonhistoriallinen museo

text: Ruotsin luonnonhistoriallinen museo () on luonnonhistoriallinen museo Ruotsin pääkaupungissa Tukholmassa. Museon perusti vuonna 1819 Ruotsin kuninkaallinen tiedeakatemia. Museo irrotettiin akatemiasta vuonna 1965.


title: Ruotsin luonnonhistoriallinen museo

text: Museo toimii nykyisin Norra Djurgårdenin kaupunginosassa Frescatin alueella lähellä Tukholman yliopistoa. Arkkitehti Axel Anderbergin suunnittelema museorakennus on rakennettu 1907–1916. Samassa rakennuskompleksissa on myös tiedeakatemian tilat.


title: Pääsykoe

text: Pääsykoe on oppilaitoksen järjestämä koe, jolla valitaan uusia opiskelijoita. Tyypillisesti pääsykokeita järjestävät korkeakoulut keväisin. Pääsykokeita on monia erilaisia, esimerkiksi Taideteollinen korkeakoulu antaa ennakkotehtäviä tehtäväksi, kun taas monet muut yliopistot järjestävät kirjallisia tai matemaattisia pääsykokeita. Useat tahot, kuten oppilaitosten opiskelijajärjestöt, järjestävät maksua vastaan valmennuskursseja, joilla valmistaudutaan nimenomaan pääsykoetta varten. Tarjolla on myös ilmaisia pääsykoeoppaita.


title: Pääsykoe

text: Pääsykokeen lisäksi oppilaita voidaan karsia muilla tavoin, esimerkiksi haastatteluilla tai soveltuvuuskokeilla. Pääsykokeen rinnalla yleensä myös ylioppilastodistuksen arvosanoilla on painoarvoa opiskelijavalinnoissa.


title: Riskirajoilla

text: Riskirajoilla on Mike Newellin ohjaama elokuva vuodelta 1999. Se on komedia ja sijoittuu ilmailun maailmaan.


title: Kylarabes

text: Kylarabes (, ) oli kreikkalaisessa mytologiassa Argoksen kuningas ja Stheneloksen poika. Anaksagoraan jälkeläisenä hän lukeutui anaksagorideihin, kuten myös hänen veljensä Kometes.


title: Kylarabes

text: Kun biantidi Kyanippos kuoli lapsettomana, ja melampodidien Amfilokhos Troijan sodan jälkeen muutti nykyiseen Amfilokhiaan, siirtyi koko Argoksen alueen valtius Kylarabeelle ja siten jälleen viidennessä polvessa anaksagorideille. Kun hän myöhemmin kuoli ilman perillisiä, tehtiin Oresteesta, Agamemnonin pojasta, Argoksen kuningas.


title: Firefly (albumi)

text: Firefly on brittiläisen Uriah Heep -yhtyeen kymmenes studioalbumi, joka ilmestyi helmikuussa 1977. Levyllä laulaa yhtyeen uusi laulusolisti John Lawton, joka korvasi heinäkuussa 1976 erotetun David Byronin. Toinen uusi jäsen oli basisti Trevor Bolder, joka tuli John Wettonin tilalle.


title: Firefly (albumi)

text: Albumin materiaali on pääasiassa iskelmällistä poprockia, jossa on mukana raskaita kitarariffejä. Kappaleet nojaavatkin enemmän aikuisrockiin ja aikakauden viimeisimpiin muotivirtauksiin kuin Uriah Heepille aiemmin tyypilliseen musiikkiin. Kosketinsoittaja-kitaristi Ken Hensley sävelsi albumin kaikki kappaleet lukuun ottamatta rumpali Lee Kerslaken sävellystä ”Who Needs Me”. Avausraidan ”The Hanging Tree” Hensley sävelsi yhdessä yhdysvaltalaisen Jack Williamsin kanssa.


title: Firefly (albumi)

text: Brittiläinen musiikkilehdistö antoi levystä positiivisia arvioita. Niistä huolimatta "Firefly" oli ensimmäinen Uriah Heep -albumi sitten vuoden 1971, joka ei noussut Britanniassa listalle. Yhdysvaltain Billboard 200 -listalla "Firefly" ylsi sijalle 166. Levyn julkaisun jälkeen Uriah Heep lähti kiertueelle Yhdysvaltoihin Kiss-yhtyeen lämmittelijäksi. Sen jälkeen yhtye teki Euroopan-kiertueen pääesiintyjänä.


title: Firefly (albumi)

text: "Firefly"-albumi on musiikillisesti pääasiassa iskelmällistä poprockia, jossa on mukana raskaampia kitarariffejä. Levy nojaa huomattavasti enemmän aikuisrockiin kuin Uriah Heepille perinteiseen tyyliin, ja etenkin singlekappaleet ”Wise Man” ja ”Sympathy” ovat radioystävällistä poprockia.Järvinen 2013, s. 376. Tuotannoltaan ja yleissoundiltaan "Firefly" oli yhtyeen siihen asti kevyin albumi ja sillä tavoiteltiin aikansa virtausten mukaista äänimaailmaa. Uriah Heepille tyypilliset Hammond-urut on monissa kappaleissa korvattu jousikonesyntetisaattorilla, jota tuolloin käyttivät monet diskoyhtyeet.Järvinen 2013, s. 364–365.


title: Firefly (albumi)

text: Albumin aloittava Ken Hensleyn ja Jack Williamsin kirjoittama poprockappale ”The Hanging Tree” edustaa albumin yleislinjaa. Sitä seuraava ”Been Away Too Long” on edeltäjäänsä raskaampi, ja siinä on mukana Uriah Heepille ja Ken Hensleylle tyypillisä tavaramerkkejä. Kappale käsittelee kaipuuta kotiin. Rumpali Lee Kerslaken kirjoittama ”Who Needs Me” on hyväntuulinen rock and roll -kappale. Kappaleessa on esillä erityisesti Trevor Bolderin bassonsoitto. Kerslake yllättyi kappaleen valitsemisesta levylle, sillä laulu perustui hänen kunnioituksen puutteeseen ja epäluottamukseen muun muassa yhtyeen manageri-tuottaja Gerry Bronia kohtaan. Kerslake on kertonut uskovansa, ettei Bron tajunnut kappaleen kertovan hänestä, koska Kerslake muutti hieman sanoitusta. ”Wise Man” on poprcktyylinen balladi ja Gerry Bronin mielestä yksi parhaista levytyksistä, jonka hän Uriah Heepin kanssa teki.


title: Firefly (albumi)

text: Levyn päättää Ken Hensleyn ”Firefly”, johon Hensley sai innoituksen nähtyään vaimonsa vanhempien luona New Jerseyssä kiiltomatoja. Tapahtuneesta syntyi levyn nimikappaleen lisäksi myös kansi-idea. "Uriah Heep – Easy Livin’" -kirjan kirjoittajan, muusikko Mika Järvisen mukaan ”Firefly” on albumin harvoja kappaleita, jossa on samaa dramatiikkaa sekä dynamiikan ja tempon vaihtelua, mistä Uriah Heep oli tullut tutuksi.


title: Firefly (albumi)

text: "Firefly" ilmestyi helmikuussa 1977. Albumi oli yhtyeen ensimmäinen sitten vuoden 1971, joka ei noussut Britanniassa listalle. Kova keikkailu Yhdysvalloissa ei auttanut levyä Billboard 200 -listan sijaa 166 korkeammalle. Uriah Heep oli ollut viimeisinä vuosina kaikkein suosituin Norjassa, ja nytkin albumi ylsi siellä kuudenneksi. Myös Länsi-Saksassa, Alankomaissa ja Tanskassa "Firefly" pääsi 20 myydyimmän joukkoon. Suomessa sijoitus oli 21.


title: Firefly (albumi)

text: Alun perin albumi julkaistiin vinyylilevynä, C-kasettina ja 8-raitana. Ensimmäisen CD-version julkaisi Castle Communications Britanniassa vuonna 1991, ja vuonna 1997 ilmestyi Essential-levy-yhtiön julkaisema remasteroitu versio, jolla oli bonuskappaleita. Vuonna 2004 julkaistiin Sanctuary Recordsin remasteroitu Expanded De-Luxe Edition, joka niin ikään sisälsi bonuskappaleita. Lisäksi vuonna 1992 Castle julkaisi "Three Classic Albums" -nimisen kolme CD:tä sisältävän erikoisalbumin, joka sisälsi studioalbumit "Firefly", "Demons and Wizards" ja "Head First". Vuonna 1998 ilmestyi Essential-yhtiön julkaisema "Three Classic Albums Vol. 2", joka sisälsi "Fireflyn" lisäksi studiolevyt "Innocent Victim" ja "Fallen Angel". Vuonna 2010 Universal julkaisi vielä "2 for 1" -nimisen tupla-CD:n, jolla oli albumit "Firefly" ja "Abominog".


title: Firefly (albumi)

text:
A-puoli
B-puoli


title: Markku Salminen (kirkkoherra)

text: Markku Salminen (s. 31. joulukuuta 1961 Kuusankoski) on vuodesta 2009 toiminut Helsingin ortodoksisen seurakunnan kirkkoherrana. Hän on aikaisemmin toiminut seurakunnan toisena pappina (vuodesta 1997) ja Tukholman suomalaisen ortodoksisen seurakunnan kirkkoherrana 1992-1997. Salminen on koulutukseltaan teologian maisteri ja merkonomi. Salminen on kouluttautunut myös työnohjaaksi. Isä Markku on naimisissa ja hänellä on vaimonsa Ullan kanssa kolme lasta.


title: Espoo Ciné

text: Espoo Ciné on kansainvälinen elokuvafestivaali, joka järjestettiin vuoteen 2016 asti elokuun loppupuolella Espoossa. Vuonna 2017 festivaalin järjestämisajankohta siirtyi toukokuulle. Festivaali on toiminut vuodesta 1990 ja sitä järjestää Espoon elokuvajuhlat ry.


title: Espoo Ciné

text: Espoo Ciné on keskittynyt alusta saakka uuteen eurooppalaiseen elokuvaan. Tämän lisäksi festivaalilla on perinteisesti omat sarjansa lasten ja nuorten elokuville, dokumenteille sekä homoelokuville. Ohjelmistoon kuuluu vuosittain myös vähintään yksi ulkoilmanäytös. Vuosina 1999–2013 festivaalilla jaettiin Méliès d’Argent -palkinto parhaalle eurooppalaiselle fantasiaelokuvalle.


title: Espoo Ciné

text: Espoo Cinén pääasiallisina esityspaikkoina Tapiolassa toimivat Espoon kulttuurikeskuksen kaksi salia (Tapiolasali ja Louhisali) sekä elokuvateatteri Kino Tapiola. Vuodesta 2010 alkaen näytöksiä on järjestetty myös Leppävaaran Finnkino Sellossa (entinen Bio Rex Sello).


title: Espoo Ciné

text: Espoo Cinéssä esitetään vuosittain noin 70–100 pitkää elokuvaa ja valikoima lyhytelokuvia. Vuonna 2009 festivaali laajeni kuusipäiväisestä kymmenpäiväiseksi ja kävijämäärä ylitti 27 000. Espoo Ciné on yksi Suomen suurimmista elokuva-alan tapahtumista.


title: Argos (mytologia)

text: Argos (, "miehekäs") oli kreikkalaisessa mytologiassa saman nimisen kaupungin, Argoksen, perustaja ja Zeuksen ja Nioben poika. Hänen setänsä Apiksen kuoltua lapsettomana hän peri tämän yli Peloponnesoksen leviävän valtakunnan kuninkuuden ja nimesi sen mukaansa.


title: Argos (mytologia)

text: Argos meni naimisiin Euadnen kanssa, ja heille syntyi lapset Ekbasos, Peiras, Epidauros ja Kriasos. Gaius Iulius Hyginus kertoo lapsia olevan kolme, ja heidän nimensä olivat Kriasos, Piranthos ja Ekbasos, kun taas Pausanias kertoo Argoksen seuranneen valtaistuimelle suoraan Foroneuksen, jonka tyttären poika hän siis oli, jälkeen ja saaneen lapset Peirasos ja Forbas.


title: Argos (mytologia)

text: Argosta seurasi valtaistuimelle hänen poikansa Kriasos.


title: Luettelo Jyväskylän pienalueista

text: Tämä artikkeli on luettelo Jyväskylän pienalueista suur- ja tilastoalueiden mukaan ryhmiteltynä. Jyväskylän kaupunki on tilastoissa jaettu 14 suuralueeseen, jotka on puolestaan jaoteltu tilastoalueisiin ja nämä edelleen pienalueisiin. Suuralueiden numerokoodit koostuvat kahdesta numerosta, tilastoalueiden neljästä numerosta ja pienalueiden kuudesta numerosta. Tilastoalueiden koodeissa kaksi ensimmäistä numeroa ilmoittavat suuralueen. Pienalueiden koodeissa kaksi ensimmäistä numeroa ilmoittavat suuralueen ja kaksi keskimmäistä numeroa tilastoalueen.


title: Luettelo Jyväskylän pienalueista

text: Suuralueet 01–08 käsittävät suunnilleen entisen Jyväskylän kaupungin, suuralue 09 entisen Säynätsalon kunnan, suuralueet 10–13 suunnilleen entisen Jyväskylän maalaiskunnan ja suuralue 14 entisen Korpilahden kunnan.


title: Luettelo Jyväskylän pienalueista

text: Yleistä kielenkäyttöä paremmin vastaava jaottelu Jyväskylän alueista on artikkelissa Jyväskylän kaupunginosat.


title: Amatsonit (linnut)

text: Amatsonit ("Amazona") ovat keskikokoisia papukaijoja (nokasta pyrstön kärkeen keskimäärin 30 cm:n molemmin puolin), joilla on lyhyt pyrstö ja suuri pää. Suurin osa lajeista on yleisväriltään vihreitä.


title: Amatsonit (linnut)

text: Amatsoneja on Birdlife Suomen mukaan 31 lajia. Lähteestä riippuen laja voi olla 27-32. Suurimmalla osalla lajeista on useita alalajejakin. Useimmat amatsonit on nimetty tunnusomaisen värityksen kautta, kuten keltapääamatsoni ("Amazona oratrix") ja valko-otsa-amatsoni ("Amazona albifrons").


title: Amatsonit (linnut)

text: Lemmikkinä Suomen yleisin amatsoni on siniotsa-amatsoni "Amazona aestiva", ja toinen hyvin samannäköinen ja yleinen laji lemmikkinä on kultaposkiamatsoni "Amazona amazonica".


title: They Stole A Million

text: They Stole A Million on turkulainen vuonna 2001 perustettu melodista ja melankolista punkrockia soittava yhtye.


title: They Stole A Million

text: Yhtye on luonut nimensä Commodore 64 -tietokonepelistä. Vuoden 2007 kesällä yhtye teki ensimmäisen ulkomaille suuntautuneen kiertueen ja soitti Virossa, Liettuassa, Puolassa ja Saksassa.


title: Stéphane Diagana

text: Stéphane Diagana (s. 23. heinäkuuta 1969, Saint-Affrique, Ranska) on ranskalainen yleisurheilija, jonka päämatka on 400 metrin aitajuoksu.


title: Stéphane Diagana

text: Diagana juoksi Splitin EM-kisoissa 1990 400 metrin aidoissa viidenneksi. Kaksi vuotta myöhemmin hän sijoittui Barcelonan olympialaisissa matkan neljänneksi ajalla 48,13. Myöhemmin samana vuonna hän oli yleisurheilun maailmancupissa 400 metrin aidoissa kolmas. Vuonna 1993 hän voitti Euroopan cupin 400 metrin aidoissa sekä juoksi Stuttgartin MM-kisoissa neljänneksi ajalla 47,64. 1994 hän voitti EM-pronssia 400 metrin aidoissa sekä oli mukana Ranskan joukkueessa, joka voitti hopeaa 4 x 400 metrin viestijuoksussa. Kauden lopussa hän sijoittui GP-finaalissa kolmanneksi ja yleisurheilun maailmancupissa pitkässä viestissä kolmanneksi.


title: Stéphane Diagana

text: Diagana voitti MM-pronssia Göteborgin MM-kisoissa 1995 400 metrin aidoissa. Kaksi vuotta myöhemmin hän voitti lajin maailmanmestaruuden Ateenan MM-kisoissa. Kauden lopussa hän juoksi GP-finaalissa toiseksi. 1998 hän voitti GP-finaalin ja Sevillan MM-kisoissa 1999 MM-hopeaa. Münchenin EM-kisoissa 2002 Diagana voitti EM-kultaa ajalla 47,58. Kauden lopussa hän sijoittui GP-finaalissa toiseksi. Pariisin MM-kisoissa 2003 hän karsiutui 400 metrin aitojen välierissä, mutta oli mukana Ranskan viestijoukkueessa, joka voitti pitkässä viestissä MM-kultaa.


title: Stéphane Diagana

text: Diagana pitää hallussaan 400 metrin aitajuoksun Euroopan-ennätystä.


title: Teisamenos

text: Teisamenos oli kreikkalaisessa mytologiassa ja Peloponnesoksen alueen, johon kuuluivat Argos, Mykene ja Sparta, kuningas. Hän oli Oresteen ja Hermionen poika. Hänellä oli lapset Kometes, Daimenes, Sparton, Tellis ja Leontomenes.


title: Teisamenos

text: Oresteen kuoleman jälkeen hän joutui puolustamaan valtakuntaansa Aristomakhoksen johdolla hyökänneitä herakleideja vastaan, jotka halusivat jälleen valloittaa esi-isiensä maat. Hän kaatui Argoksen taistelun aikana, ja herakleidit valloittivat hänen valtakuntansa. Toisen lähteen mukaan Teisamenos säilyi hengissä, mutta joutui pakenemaan akhaialaisten kanssa. Niin hän vaati joonialaisia antamaan heidän asettua heidän alueelleen asumaan pohjoisessa Peloponnesoksessa. Tästä seurasi uusi taistelu, jonka akhaialaiset voittivat, mutta jonka aikana Teisamenos kaatui ja haudattiin Helikeen. Myöhemmin Teisamenoksen jäännökset siirrettiin Spartaan oraakkelin neuvosta.


title: Amatsonit

text: Amatsonit tarkoittaa seuraavia asioita:


title: Antti Mäkelin

text: Antti Mäkelin (12. huhtikuuta 1871 Iitti – 6. maaliskuuta 1948 Helsinki) oli vahtimestari, kahvilan pitäjä ja yksi Suomen ensimmäisistä kansanedustajista. Mäkelin toimi eduskunnassa SDP:n ryhmässä vuosina 1907–1909 ja 1917. Hänet valittiin kansanedustajaksi Pohjois-Savosta.


title: Antti Mäkelin

text: Mäkitupalaisten Matti Mäkelinin ja Sofia Erikintyttären poika Antti työskenteli paimenpoikana ja renkinä 1880–1896. Mäkelin oli mukana sähköistämässä Ruokolahtea, Helsinkiä ja Poria 1896–1904, kunnes hänet valittiin Kuopion työväenyhdistyksen vahtimestariksi 1904. Kuopiossa hän tuli tunnetuksi Kuopion suurlakkokomitean puheenjohtajana 1905. Lisäksi hän toimi Savon Työmiehen vastaavana toimittajana 1906–1907. Antti Mäkelin osallistui ns. Forssan kokoukseen 1903 Imatran työväenyhdistyksen edustajana.


title: Antti Mäkelin

text: Kansanedustajaksi Mäkelin valittiin ensimmäisissä eduskuntavaaleissa. Hän uusi paikkansa seuraavissa vaaleissa, mutta jätti eduskunnan 1909 henkilökohtaisiin syihin vedoten. Hänen tilalleen kansanedustajaksi nousi Pekka Aakula.


title: Antti Mäkelin

text: Kahvilan pidon Mäkelin aloitti Kuopiossa vuonna 1908. Kuopion työväenyhdistyksen taloudenhoitajana hän toimi 1922–1926.


title: Antti Mäkelin

text: Mäkelin vangittiin poliittisista syistä 1918. Hän vapautui vankilasta 1921.


title: Antti Mäkelin

text: Mäkelinin puoliso oli kansanedustaja Emmi Mäkelin, o.s. Lindeman, jonka kanssa hän avioitui 1901. Hänet on haudattu Helsingin Hietaniemen hautausmaalle.


title: Pentti Salmi

text: Pentti Salmi -nimisiä henkilöitä:


title: Emmi Mäkelin

text: Emma (Emmi) Serafia Mäkelin (o.s. "Lindeman", 1. huhtikuuta 1874 Lappi – 6. elokuuta 1962 Jyväskylä) oli suomalainen kätilö ja poliitikko. Mäkelin toimi SSTP:n kansanedustajana Kuopion läänin läntisestä vaalipiiristä vuosina 1922–1923. Hän kuului myös Kuopion kaupunginvaltuustoon.


title: Emmi Mäkelin

text: Työnjohtaja Karl Fredrik Lindemanin ja Serafia Samuelintyttären lapsi kävi keskikoulun. Hän työskenteli kotiopettajana, kunnes kätilökurssi 1904 pätevöitti hänet uuteen ammattiin. Kätilönä hän työskenteli Kuopiossa 1904–1931. Miehensä kanssa hän aloitti kahvilan pidon vuonna 1908.


title: Emmi Mäkelin

text: Kansanedustajaksi Mäkelin valittiin vaaleissa 1922. Eduskuntaura jäi lyhyeksi kun hänet vangittiin muiden ryhmänsä jäsenten kanssa syksyllä 1923.


title: Emmi Mäkelin

text: Mäkelinin puoliso oli kansanedustaja Antti Mäkelin, jonka kanssa hän avioitui 1901. Heille syntyi kolme lasta Sylvi, Irma ja Joel. Näistä Irma ja Joel muuttivat sukunimensä myöhemmin Matinsaloksi.


title: Pentti Salmi (toimittaja)

text: Pentti Salmi (s. 13. tammikuuta 1928 Helsinki) on suomalainen urheilutoimittaja ja -selostaja sekä entinen koripalloilija ja koripallovalmentaja. Hän työskenteli Yleisradion urheilutoimituksessa vuosina 1972–1991 ja oli näkyvä kasvo Urheiluruutu-lähetyksissä ja tunnistettava urheiluääni monissa eri lajeissa. Hänet muistetaan erityisesti koripallo-, jalkapallo- ja yleisurheiluselostuksistaan.


title: Pentti Salmi (toimittaja)

text: Salmi pelasi koripalloa Helsingin Kisa-Toverien joukkueessa ja valmensi vuosina 1961–1965 seuran viiteen peräkkäiseen Suomen mestaruuteen. Koripallon parissa hän on toiminut myös tuomarina ja Suomen Koripalloliiton vuosikirjan pitkäaikaisena toimittajana. Hän on Suomen Koripalloliiton kunniajäsen numero 5 (3. joulukuuta 1995). Hän on myös käsikirjoittanut lyhytdokumentin "Koripallo 100 vuotta" (1991). Opetusministeriö palkitsi Salmen Pro Urheilu -mitalilla 17. joulukuuta 2007. Maaliskuussa 2017 Urheilutoimittajain Liitto myönsi Salmelle Elämäntyö urheilutoimittajana -tunnustuksen.


title: Pentti Salmi (toimittaja)

text: Salmi on toimittanut vuodesta 1971 suomalaisen koripallon vuosikirjaa "Koripallokirjaa". Vuonna 2009 se ilmestyi 40. kerran.


title: Tsongan kieli

text: Tsonga on bantukielien ryhmään kuuluva kieli, joka on yksi Etelä-Afrikan virallisista kielistä. Tsongan kielestä on olemassa julkaistu sanakirja ja kielioppi ja sillä tehdään radio-ohjelmia. Raamattu käännettiin tsongaksi vuosina 1907-1989.


title: Tsongan kieli

text: Isä meidän ("Tata wa hina" im Tsonga):


title: Rakkaudella, sinun

text: Rakkaudella, sinun on Paula Koivuniemen vuonna 1993 julkaistu albumi. Albumin on julkaissut CD-levynä, LP-levynä ja C-kasettina Fazer Finnlevy .


title: Sōjutsu

text: on japanilainen sotataitoperinne eli ("koryū") joka on erikoistunut sōjutsuun. Hōzōin-ryūn perusti () noin vuonna 1560. In'ei oli buddhalaismunkki Kōfuku-jin temppelistä Narasta, Japanista. Hän oli harjoitellut miekkataitoja Kamiizumi Ise-no-kami Nobutsunan johdolla jonka jälkeen sai opetusta keihäänkäytössä mestari , jonka opetuksessa ja valvonnassa kehitti oman sōjutsu -keihäskoulukunnan.


title: Sōjutsu

text: on japanilainen sotataitoperinne eli ("koryū") joka on erikoistunut sōjutsuun mutta omaa myös miekkailua perinnössään. Owari Kan-ryū -keihäskoulukunnan perusti "Tsuda Gonnojo Taira Nobuyuki" (1654 – 4. heinäkuuta 1698) noin vuonna 1671 kokiessaan valaistumisen vain 16-vuotiaana. Nuoruudessaan hän opiskeli Ito-ryū ja Saburi-ryū keihästyylejä. Owari Kan-ryūstä tuli Owarin provinssin virallinen sōjutsukoulukunta läänin näljännen hallitsijan ("daimyō") Tokugawa Yoshimichin määräyksestä.


title: Sōjutsu

text: Owari Kan-ryū sōjutsulle ominaista on yli 3,60-metrisen (12 shakua pitkän) "kuda yari"n käyttö. Tavallisesta koryū perinteestä poiketen Owari Kan-ryūn harjoittelu aloitetaan ottelu "shiai" ja pariharjoittelulla jonka hallittuaan harjoittelija etenee terävällä keihäällä yksin tehtävään kataharjoitteluun. Otteluharjoittelussa käytetään samankaltaisia suojavarusteita kuin modernissa jukendossa.


title: Siionin kristityt

text: Siionin kristityt () on eteläafrikkalainen, erityisesti zulujen ja swazien suosima protestanttinen kristillinen kirkko, jonka juuret ovat lähetystyössä ja sai alkuvaiheessa paljon vaikutteita yhdysvaltalaiselta "Christian Catholic Apostolic Churchilta". Kirkolle tunnusomaisia piirteitä ovat ihmeparantuminen ja kielilläpuhumisen karismaattinen lahja. Siionin kristityt on Etelä-Afrikan suurin kristillinen kirkkokunta ja siihen kuuluu 11,1 % väestöstä.


title: Siionin kristityt

text: Kirkon perusti afrikaanerilähetystyöntekijä PL Le Roux. Hän erosi vuonna 1903 reformoidusta kirkosta ja liittyi ryhmään, joka oli lähesessä yhteistyössä yhdysvaltalaisen John Alexander Dowien perustaman "Christian Catholic Apostolic Churchin" kanssa. Muutaman vuoden kuluttua ryhmä lähestyi helluntailaisuutta ja omaksui sen kielilläpuhumisperinteen, mutta säilytti kirkon alkuperäisen nimen. Le Rouxin liityttyä vastaperustettuun helluntaiseurakuntaan, kirkon johtajaksi nousi afrikkalainen Daniel Nkonyane vuonna 1908.


title: Tislattu vesi

text: Tislattu vesi on raakavedestä tislaamalla aikaansaatua erittäin puhdasta vettä, jota käytetään muun muassa lääketieteellisissä tarkoituksissa ja laboratorioissa.


title: Tislattu vesi

text: Vesi kuumennetaan höyryllä tai sähköllä höyryksi. Nykymittapuulla veden tislaus on melko kallis toimenpide, mutta sairaaloiden höyrynkehittimien yhteydessä kannattava. Haittoina ovat kloorista (Cl) ja humuksesta syntyvät yhdisteet, jotka tislautuvat veden mukana, minkä vuoksi suurissa höyrynkehittimissä vesi on esipuhdistettu. Tislauksen jälkeen vesi voidaan kerätä esimerkiksi haponkestäviin terässäiliöihin, joista voi liueta kromia (Cr) ja rautaa (Fe). Tärkein syy veden tislaukseen on nykyisin mikrobipuhtaus. Vesi voi kuitenkin saastua myöhemmin.


title: Tislattu vesi

text: Muita vedenpuhdistusmenetelmiä ovat mm. suodatus aktiivihiilellä (puhdistaa kloorin vesijohtovedestä), käänteisosmoosi (ei poista kaasuja), ioninvaihto (ei poista heikosti varauksellisia tai varauksettomia orgaanisia komponentteja), elektrodeionisaatio ja UV-säteilytys.


title: Tislattu vesi

text: Akuissa käytetään usein edullisempaa ionipuhdistettua vettä (ns. akkuvesi), joka ei johda sähköä.


title: Tislattu vesi

text: Toisin kuin yleensä luullaan, tislatun veden juomisen ei ole todistettu olevan terveydelle haitallista. Sen maku voi kuitenkin poiketa selvästi vesijohtovedestä.


title: Georgi Konstantinovitš Romanov

text: Ruhtinas Georgi Konstantinovitš Romanov (6. toukokuuta 1903 – 7. marraskuuta 1938) oli venäläinen aatelismies ja ruhtinas Konstantin Konstantinovitš Romanovin ja Elisabeth Saksi-Altenburgin nuorin poika.


title: Georgi Konstantinovitš Romanov

text: Venäjän vallankumouksen aikana vuonna 1917 Georgi pakeni äitinsä ja siskonsa kanssa Ångermanland-laivalla Ruotsiin (Tallinnan, Helsingin ja Maarianhaminan kautta Tukholmaan), Ruotsin kuningattaren kutsusta. Tukholman satamassa perhe tapasi prinssi Gustaf Adolfin, joka vei heidät kuninkaalliseen palatsiin.


title: Georgi Konstantinovitš Romanov

text: He asuivat Ruotsissa kaksi vuotta, ensin Tukholmassa, sitten Saltsjöbadenissa. Ruotsissa asuminen oli kuitenkin liian kallista, joten he muuttivat kuningas Albert I:n kutsusta Belgiaan. Myöhemmin he asettuivat Altenburgiin, Saksaan, jossa perhe asui 30 vuotta, lukuun ottamatta paria Englannissa vietettyä vuotta. Elizabeth kuoli vuonna 1927 Leipzigissa.


title: Georgi Konstantinovitš Romanov

text: Georgista tuli menestyvä sisustusarkkitehti. Naimisiin hän ei koskaan mennyt. Hän kuoli New York Cityssä 35 vuoden iässä.


title: Täyttä elämää

text: Täyttä elämää on Paula Koivuniemen vuonna 1991 julkaistu albumi. Albumin on julkaissut CD-levynä, LP-levynä ja C-kasettina Sonet -levy-yhtiö.


title: Tallukka-jahti

text: on Päijännepurjehduksen kiertopalkinto yleiskilpailun tasoitetuin ajoin voittaneelle. Palkinnon on lahjoittanut Hotelli Tallukka vuonna 1988. Tasoituslukujärjestelmä käytetään SPL:n hyväksymiä järjestelmiä.


title: Tallukka-jahti

text: Taulukossa on ilmoitettu vuosiluvun lisäksi kipparin nimi, kipparin edustaman seura, veneen nimi ja tyyppi sekä LYS-aika että veneen LYS-luku ja osallistujien lukumäärä.


title: Sen siksi tein

text: Sen siksi tein on Paula Koivuniemen vuonna 1989 julkaistu albumi. Albumin on julkaissut CD-levynä, LP-levynä ja C-kasettina Sonet -levy-yhtiö. Levy on myynyt kultaa. Siivet-kappale oli mukana Syksyn Sävel kilpailussa 1988.


title: Vera Konstantinovna Romanova

text: Ruhtinatar Vera Konstantinovna Romanova (24. huhtikuuta 1906 – 11. tammikuuta 2001) oli venäläinen aatelisnainen ja Konstantin Konstantinovitš Romanovin ja Elisabeth Saksi-Altenburgin nuorin lapsi.


title: Vera Konstantinovna Romanova

text: Elisabet, ruhtinas Georgi ja ruhtinatar Vera olivat Pavlovskissa koko sodan ja vallankumouksen ajan. Syksyllä vuonna 1918 bolševikit vapauttivat heidät ja he matkustivat Ångermanland-laivalla Ruotsiin Ruotsin kuningattaren kutsusta. Tukholman satamassa perhe tapasi prinssi Gustaf Adolfin, joka vei heidät kuninkaalliseen palatsiin.


title: Vera Konstantinovna Romanova

text: He asuivat Ruotsissa kaksi vuotta. Ensin Tukholmassa sitten Saltsjöbadenissa, mutta Ruotsissa asuminen oli liian kallista, joten he muuttivat Belgiaan, kuningas Albert I kutsusta, ja asettuivat myöhemmin Altenburgiin Saksaan, jossa perhe asui 30 vuotta, paitsi kahta vuotta Englannissa. Elisabeth kuoli vuonna 1927 Leipzigissa.


title: Vera Konstantinovna Romanova

text: Ruhtinas Georgi kuoli New York Cityssä vuonna 1938. Vera asui Saksassa aina toisen maailmansodan päättymiseen asti, jolloin hän pakeni Itä-Saksan neuvostomiehitystä Hampuriin ja muutti sieltä Yhdysvaltoihin vuonna 1951.


title: Vera Konstantinovna Romanova

text: Vera kuoli Nyackissa, New Yorkissa Tolstoi-säätiön vanhainkodissa vuonna 2001 95 vuoden iässä.


title: Kehä

text: Kehä voi viitata johonkin seuraavista:


title: Pasi Rantala

text: Pasi Rantala (s. 1971) on suomalainen potkunyrkkeilijä ja -valmentaja. Hän on ensimmäinen suomalainen, joka voitti WAKO amatöörien maailmanmestaruuden vuonna 1999. Rantala on toiminut myös Suomen potkunyrkkeilymaajoukkueen päävalmentajana vuodesta 2000. Hänellä on urallaan 51 ottelua, joista 40 voittoa, 11 tappiota ja 0 ratkaisematonta. Hän ei enää kilpaile aktiivisesti.


title: Hugh Masekela

text: Hugh Ramopolo Masekela (4. huhtikuuta 1939 Witbank, Etelä-Afrikka – 23. tammikuuta 2018) oli eteläafrikkalainen jazztrumpetisti, -säveltäjä ja vokalisti, jota pidetään yhtenä afrikkalaisen jazzin mestareista. Masekela oli myös maansa apartheidin vastaisen kamppailun keskeisiä vaikuttajia.


title: Hugh Masekela

text: Masekelan isä oli kuvanveistäjä ja terveystarkastaja. Masekelan ensimmäinen trumpetti oli Louis Armstrongin entinen, peräisin yhdysvaltalaisten jazzmuusikoiden keskuudessa tehdystä keräyksestä. Hänen ensimmäisiä musiikillisia esikuviaan olivat yhdysvaltalaiset swingmuusikot, mutta hän kiinnostui pian myös bebopista ja sai vaikutteita Dizzy Gillespieltä ja Charlie Parkerilta. Masekela soitti trumpettia ja kävi kiertueilla tanssiyhtyeiden kanssa jo teini-ikäisenä. Vuonna 1958 hän perusti yhtyeen The Jazz Epistles, johon kuului myös pianisti Dollar Brand (myöhemmin Abdullah Ibrahim).


title: Hugh Masekela

text: Koska Etelä-Afrikan rotuerottelujärjestelmän vuoksi hän ei voinut jatkaa musiikkiopintojaan kotimaassaan, Masekela muutti ulkomaille ja opiskeli Lontoossa Guildhall School of Musicissa ja Harry Belafonten myöntämän apurahan turvin Manhattan School of Musicissa New Yorkissa. Vuonna 1968 Masekelan instrumentaalikappale ”Grazing in the Grass”, yhdistelmä eteläafrikkalaista mbaqangaa ja mustaa yhdysvaltalaista popmusiikkia, nousi Yhdysvaltain singlelistan ykkössijalle.


title: Hugh Masekela

text: Vuonna 1980 Masekela muutti Botswanaan, minne hän perusti mustia muusikoita varten International School of Musicin. Hän osallistui myös Paul Simonin "Graceland"-kiertueelle.


title: Daily Worker

text: Daily Worker oli New Yorkissa ilmestynyt sanomalehti, jota julkaisi Kominternia tukenut Yhdysvaltain kommunistinen puolue. Se aloitti toimintansa 1924. Vaikka lehti yleensä heijasteli puolueessa vallinneita käsityksiä, sitä yritettiin aika ajoin muuttaa kuvastamaan vasemmistolaisten mielipiteiden koko kirjoa. Lehden levikki oli parhaimmillaan noin 35 000. Merkittäviä lehteen kirjoittaneita henkilöitä olivat esimerkiksi Robert Minor, David Karr, urheilutoimittaja Lester Rodney, Peter Fryer ja Woody Guthrie.


title: Daily Worker

text: Lehti laajensi taide- ja viihdeosuuksiaan 1930-luvun Kansanrintama-aikakaudelta lähtien, jolloin puolue julisti kommunismin olevan ”1900-luvun amerikkalaisuutta” ja luonnehti itseään Washingtonin ja Lincolnin perinnön jatkajaksi. Vuonna 1935 pantiin alulle Lester Rodneyn toimittama urheilusivu. Lehden urheiluselostuksissa innostus yhdistyi sosialistiseen kritiikkiin, ja ne muistetaan johdonmukaisesti ammattiurheilun rotuerottelua vastustaneesta kannastaan.


title: Daily Worker

text: "Daily Workerilla" oli jatkuvia talous- ja jakeluongelmia toisen maailmansodan jälkeen. Monet liikkeet ja uutiskojut eivät halunneet myydä lehteä. 1950-luvun McCarthyismin voimakas antikommunismi aiheutti julkaisulle lisää vaikeuksia. Se ei kuitenkaan aina toiminut siten, kuin sen vastustajat odottivat.


title: Daily Worker

text: Yhdysvaltain kommunistisen puolueen jäsenluvut olivat pudonneet noin 20 000:een vuoteen 1956 mennessä, jolloin Nikita Hruštšovin Stalinin henkilökulttia koskeva puhe tuli julkiseen tietoon. Lehdessä julkaistiin artikkeleita, jotka tukivat vuoden 1956 Unkarin kansannousun varhaisia vaiheita. Päätoimittaja John Gates avasi lehden keskustelulle, joka näytti ennakoivan joko puolueen elpymistä tai hajoamista.


title: Daily Worker

text: Yhdysvaltain kommunistisen puolueen (CPUSA) sisäisistä yhteenotoista huolimatta lehti päätti lopulta hyväksyä Neuvostoliiton suorittaman kapinan tukahduttamisen. Seurannut sekasorto aiheutti sen, että noin puolet jäsenistä jätti puolueen, mukaan lukien Gates ja useat "Daily Workerin" toimituksen jäsenet.


title: Daily Worker

text: CPUSA joutui lopettamaan päivittäislehden julkaisemisen. Puolue selviytyi kuitenkin toimintakykyisenä. Hieman myöhemmin se julkaisi viikonloppulehti "The Workeria" 1958–1968. Tiistainumero "The Midweek Worker" lisättiin valikoimaan 1961, ja se jatkoi toimintaansa vuoteen 1968, jolloin valmistustahtia tihennettiin. Entisen CIA-vakooja Philip Ageen mukaan suuri osa lehden tilaajista oli tuolloin CIA-agentteja tai tiedustelupalveluun liittyneitä julkisivuyhtiöitä. Agee väitti, että CIA:n lehdelle näin antama rahoitus mahdollisti "Workerin" toiminnan jatkumisen.


title: Daily Worker

text: Vuonna 1968 kommunistinen puolue alkoi jälleen julkaista newyorkilaista päivittäislehteä, jonka nimi oli tällä kertaa "The Daily World". Lehti yhdistettiin 1986 puolueen länsirannikolla ilmestyneeseen viikoittaislehti "People’s Worldiin". Uusi "People’s Daily World" ilmestyi 1987–1991, minkä jälkeen päivittäisestä julkaisusta luovuttiin. Lehden ilmestymistä harvennettiin viikoittaiseksi ja uudeksi nimeksi tuli "People’s Weekly World", joka on edelleen (2007) Yhdysvaltain kommunistisen puolueen lehti.


title: Volkstaat

text: Volkstaat () on Etelä-Afrikan afrikaanerivähemmistölle ehdotettu itsenäinen kotimaa, jonka ajatus syntyi maan apartheid-järjestelmän lakkauttamisen jälkeen. Volkstaatin perustamista ajava Vapausrintama plus-puolue ei kuitenkaan ole onnistunut hankkimaan maassa merkittävää kannatusta.


title: Volkstaat

text: Vapausrintama plus katsoo, että afrikaanereilla on oikeus itsehallintoon, koska he muodostavat vähemmistöryhmän maan väestöstä. Se katsoo, että afrikaansin kieli on uhattuna kulttuurillisen assimilaation seurauksena.


title: Ktesifon

text: Ktesifon oli muinainen kaupunki Mesopotamiassa Tigriksen itärannalla. Kaupungin rauniot sijaitsevat Irakissa noin 35 kilometriä Bagdadista etelään. Joen toisella rannalla sijaitsi Seleukeia. Ktesifon oli parthialaisten arsakidien ja heidän seuraajiensa sassanidien pääkaupunki. 500-luvulla kaupunki oli maailman suurin.


title: Ashdod

text: Ashdod (hepr. אַשְׁדּוֹד, arab. اشدود, إسدود "Isdud") on kaupunki Israelissa Välimeren rannalla noin 53 kilometriä Jerusalemista länteen. Tel Aviv sijaitsee noin 32 km pohjoiseen ja Askalon 20 km etelään Ashdodista. Vuoden 2016 lopussa sen väkiluku oli 221 591 ja se kuuluu eteläiseen hallintoalueeseen. Kaupungilla on pitkä historia, mutta se raunioitui ajan saatossa. Nykyinen kaupunki on perustettu vuonna 1956.


title: Ashdod

text: Varhaisimmat merkit Tell Ashdodin paikalta ovat vuoden 1600 eaa. paikkeilta. Tuona aikana kanaanilaiset hallitsivat Niilin suiston aluetta ja egyptiläisvalta palautui Palestiinan eteläosiin vuoden 1550 eaa. jälkeen. Samalla ajanjaksolla alueelle ilmaantui myös muita asutuskeskuksia. Kaupunki oli sittemmin Egyptin protektoraatti ja ugaritilaisissa teksteissä mainitaan kaupungissa toimineen ashdodilaisia kauppiaita. Kaupunki tuhoutui 1200-luvun eaa. levottomuuksissa, mutta se rakennettiin uudestaan hävityksen jälkeen. Alueen uudet asukkaat olivat mahdollisesti merikansoja ja Ashdodista tuli filistealainen kaupunki 1100- ja 1000-lukujen eaa. välillä. Kaupunki kasvoi nopeasti ja siellä valmistettiin arkeologien Ashdodin keramiikkana tuntemia saviastioita. Vanha testamentti mainitsee Ashdodin filistealaisten ja juutalaisten välisissä konflikteissa. Kaupunki oli yksi Palestiinan etelärannikon viidestä filistealaisesta kaupunkivaltiosta ja juutalaiset lähteet pitivät sitä filistealaisten keskuksena. Esimerkiksi filistealaisten voitettua juutalaiset taistelussa he veivät juutalaisten liitonarkin Ashdodiin Dagonin temppeliin. Arkeologisten löydösten perusteella Ashdod oli tuolloin Palestiinan suurin kaupunki. Se hyötyi etenkin rannikon Egyptiin ja sisämaahan Arabian niemimaalle suuntautuneesta kaupasta ja suurimmillaan sen kaupunginmuurien sisäinen alue käsitti noin 40 hehtaaria.


title: Ashdod

text: Assyrialaiset valtasivat Ashdodin vuonna 721 eaa. ja kaupunki joutui maksamaan Assyrialle suojelurahaa. Kaupunki kapinoi erään Yamanin eli kreikkalaisen johdolla Assyrialaisia vastaan, joiden kostoretkeä Sargon II:n johdolla vuonna 712 eaa. kuvaillaan Dur-Šarrukinissa Sargonin palatsissa, sekä joissakin viittauksissa Vanhassa testamentissa. Tuhannet kaupungin asukkaat surmattiin ja sen rakennukset tuhottiin. Vanhojen rakennusten raunioille perustettiin uusia keramiikkatehtaita, joiden työntekijät tuotiin muualta. Seuraavan 200-vuoden ajan Ashdod oli Assyrialaisten keskus Palestiinassa ja Assyrian romahtaessa alueesta kiinnostuivat jälleen egyptiläiset. Herodotoksen mukaan faarao Psametik I piiritti kaupunkia 29-vuotta vuoden 640 eaa. paikkeilla. Vuoden 600 paikkeilla kaupungin valtasi puolestaan uus-Babylonian hallitsija Nebukadressar II, joka tuhosi kaupungin linnoitukset päättäen samalla sen aseman ympäröivän alueen keskuksena. Vanhakaupunki kutistui käsittämään vain vanhan akropoliksen alueen ja huomattavasti merkittävämpi oli sittemmin sen vanha satama-alue, jonne muodostuneen kaupungin kreikkalaiset tunsivat nimellä "Azotos Paralios". Kaupunki muodosti akhaimenidien Persian etelärajan ja vuonna 332 eaa. sen valtasivat Aleksanteri Suuren joukot. Makkabilaiskapinan aikana makkabealaiset valtasivat Ashdodin vuonna 148 eaa. ja roomalainen Pompeius valtasi sen vuonna 63 eaa.


title: Ashdod

text: Uuden testamentin mukaan Filippus käännytti Ashdodin kristinuskoon ja 300-lukuun jaa. mennessä kaupunki oli piispanistuin. Ashdodin piispat osallistuivat esimerkiksi Nikean, Seleukian ja Efesuksen kirkolliskokouksiin. Kaupunkia käytettiin pysähdyspaikkana pyhiinvaellusreittien varrella ja Madaban mosaiikissa se mainitaan nimellä "Minat Asdud". Arabit valtasivat Ashdodin vuonna 634 heidän voitettuaan Bysantin valtakunnan joukot Ajnadainin taistelussa lähellä Ashdodia. Ristiretkeläiset valtasivat kaupungin heidän voitettuaan egyptiläiset vuonna 1099 ja he rakennuttivat sen satamaa suojaamaan pienen linnoituksen. Mamelukkien kukistaessa ristiretkeläiset vuonna 1291 he tuhosivat Ashdodin sataman estääkseen ristiretkeläisiä palaamasta alueelle. Satamakaupunki hävisi kokonaan, mutta vanhan akropoliksen paikalle oli rakentunut Isdud-niminen palestiinalaiskylä, jossa 1900-luvun lopulla oli noin 5 000 asukasta.


title: Ashdod

text: Israelin itsenäisyyssodan aikana vuonna 1948 Egyptin armeijan joukot etenivät hieman Isdudista eteenpäin rannikkoa pitkin, jonne eteneminen pysähtyi Israelin puolustusvoimien avulla. Israelilaiset hyökkäsivät puolestaan 20. lokakuuta 1948 ja egyptiläiset vetäytyivät kohti Gazaa. Isdudin asukkaat pakenivat Israelin joukkojen tieltä. Vastaitsenäistynyt Israel alkoi rakentaa uutta Ashdodin kaupunkia vuonna 1956 vanhan kaupungin rauniolta luoteeseen.


title: Ashdod

text: Ashdodin sataman kautta kulkee 60 % Israelin merikuljetuksista. Sitä on laajennettu viime vuosina, jotta Panamax-luokan alukset voivat käyttää sitä. Kaupungissa on maan toinen öljynjalostamo. Muita teollisuudenaloja ovat lääkkeet, rakentaminen ja soijaöljy.


title: Ashdod

text: Israel Aircraft Industriesin tytäryhtiö Eltan pääkonttori sijaitsee Ashdodissa, jossa valmistetaan tutkalaitteita ja elektronisen sodankäynnin järjestelmiä.


title: Ashdod

text: Vuoden 2016 lopussa Ashdodin asukasluku oli 221 591. Ashdod on ollut Israelin nopeimmin kasvava kaupunki ja useiden uusien maahanmuuttajaryhmien kohde. Sen ensimmäiset juutalaiset asukkaat olivat peräisin Pohjois-Afrikasta ja sittemmin muuttajia on tullut esimerkiksi Venäjältä ja Etiopiasta. Kaupungissa on myös suuri haredijuutalaisten yhteisö.


title: Candidatus Carsonella ruddii

text: Candidatus Carsonella ruddii on endosymbionttinen bakteeri, jonka genomi on pienin kaikista tunnetuista bakteereista. Sillä ei ole monia elämälle välttämättömäksi luokiteltuja geenejä, mikä ehkä viittaa sen ehkä hankkineen organellimaisen elintavan. Sen genomi on vain kolmanneksen parasiittisesti elävän "Nanoarchaeum equitansin" genomista, joka oli tätä ennen pienin tiedetty genomi. "C. ruddiilla" on myös paljon suurempi osuus proteiineja ja RNA:ta koodaavaa aluetta genomista, 97.3%, kuin muilla tunnetuilla bakteereilla. Myös DNA:n AT-pitoisuus on huomattavan korkea. "C. ruddiilta" puuttuvia geenejä ovat esimerkiksi DNA:n kahdetumiseen, transkriptioon ja translaatioon liittyvät geenit sekä kolmen tärkeän aminohapon synteesin geenit.


title: Candidatus Carsonella ruddii

text: "C. ruddii" esiintyy endosymbionttina kaikissa nilassa kulkevaa mahlaa syövissä "Psyllidae"-heimon hyönteisissä.


title: Demetria Washington

text: Demetria Washington (s. 31. joulukuuta 1979) on yhdysvaltalainen 400 metrin juoksija.


title: Demetria Washington

text: Washington kilpaili Edmontonin MM-kisoissa 2001, joissa karsiutui 400 metrin välierissä ajalla 51,26. Kaksi vuotta myöhemmin Pariisin MM-kisoissa hän karsiutui 400 metrin henkilökohtaisen kilpailun välierissä, mutta oli mukana voittamassa 4 x 400 metrin viestijuoksussa MM-kultaa.


title: Proteat

text: Proteat ("Protea") ovat kukkivien kasvien suku. Suvun nimesi vuonna 1735 Carl von Linné kreikkalaisen Proteus-jumalan mukaan.


title: Proteat

text: Sukuun kuuluu yli 92 lajia, alalajia ja lajiketta. Kuningasprotea on proteoiden tunnetuin laji.


title: Darvis Patton

text: Darvis Patton (s. 4. joulukuuta 1977) on yhdysvaltalainen pikajuoksija.


title: Darvis Patton

text: Patton voitti 2003 Yhdysvaltain-mestaruuden 200 metrin juoksussa. Samana vuonna Pariisin MM-kisoissa hän voitti MM-hopeaa 200 metrillä ajalla 20,31 sekä oli mukana voittamassa MM-kultaa 4 × 100 metrin viestijuoksussa. Kauden lopussa hän sijoittui 200 metrillä neljänneksi. Ateenan olympialaisissa Patton voitti hopeaa pikaviestissä juostuaan alkuerissä Yhdysvaltain joukkueessa. Osakan MM-kilpailuissa 2007 Patton voitti kultaa pikaviestissä.


title: Darvis Patton

text: Pekingin olympialaisissa 2008 ja Berliinin MM-kilpailuissa 2009 hän sijoittui 100 metrin juoksussa kahdeksanneksi.


title: Darvis Patton

text: Lontoon olympialaisissa 2012 Patton juoksi pikaviestin alkuerissä Yhdysvaltain joukkueessa. Toisella kokoonpanolla loppukilpailussa juossut joukkue sijoittui alun perin toiseksi, mutta joukkueen suoritus hylättiin myöhemmin Tyson Gayn dopingkäryn takia.


title: Darvis Patton

text: Patton lopetti uransa vuonna 2013.


title: Hei Buonanotte

text: Hei Buona Notte on Paula Koivuniemen vuonna 1987 julkaistu albumi. Albumin on julkaissut CD-levynä, LP-levynä ja C-kasettina Sonet -levy-yhtiö. Levy on myynyt kultaa.


title: Suomi yleisurheilun maailmanmestaruuskilpailuissa

text: Suomi on osallistunut yleisurheilun MM-kisoihin alusta asti ja kaikkiaan 16 kertaa. Maa on isännöinyt kisat kaksi kertaa, ensimmäiset kisat Helsingissä 1983 ja kymmenennet Helsingissä 2005. Suomi on saavuttanut 22 mitalia: 7 kultaista, 8 hopeista ja 7 pronssista. Ilman mitaleita Suomi on jäänyt neljä kertaa, Pariisin 2003, Berliinin 2009, Daegun 2011 ja Lontoon 2017 kisoissa.


text: Menestyslajit ovat olleet keihäänheitto ja kävely. Keihäässä suomalaiset ovat saavuttaneet viisi kultaa, neljä hopeaa ja kaksi pronssia. Kävelystä Suomi on saanut kaksi kultaa, yhden hopean ja kaksi pronssia. Mitaleita on tullut kaksi kuulantyönnöstä sekä yksi 5 000 metriltä, pituushypystä, aitajuoksusta ja kymmenottelusta. Mitalisteja on ollut 15, joista kolmeen mitaliin on yltänyt Tero Pitkämäki ja kahteen mitaliin Seppo Räty, Kimmo Kinnunen, Sari Essayah, Valentin Kononen ja Aki Parviainen.


title: Sderot

text: Sderot (, ) on kaupunki Israelissa, eteläisellä hallintoalueella. Sen väkiluku on 20 000. Ensimmäiset asukkaat saapuivat 1951, jolloin paikalla oli pakolaisleiri. 1990-luvulla Sderot otti vastaan suuren määrän maahanmuuttajia entisestä Neuvostoliitosta ja väkiluku kaksinkertaistui tällä vuosikymmenellä. Kaupunki siitä tuli 1996.


title: Sderot

text: Toisen intifadan alkamisen jälkeen kaupunkia oli säännöllisesti Gazan kaistalta ammuttujen Qassam-raketeilla. Vaikka iskut ovatkin epätarkkoja, useita on kuollut tai haavoittunut.


title: Sderot

text: Iskujen lakattua vuoden 2009 alun sotilasoperaation jälkeen kaupunki ajautui talousvaikeuksiin, koska se oli aiemmin saanut Israelin valtiolta ja juutalaisjärjestöiltä ympäri maailman useita miljoonia Yhdysvaltain dollareita tukea vuosittain iskujen vuoksi.


title: Sderot

text: Israelia vuoden 2007 Euroviisuissa edustanut Teapacks on kotoisin Sderotista.


Ison-Britannian ja Irlannin yhdistynyt kuningaskunta () perustettiin itsenäisenä valtiona 1. tammikuuta 1801 vuoden 1800 unionilain puolesta, joka yhdisti Ison-Britannian kuningaskunnan ja Irlannin kuningaskunnan. Valtio kesti sellaisenaan vuoteen 1922 asti, jolloin siitä tuli nykyinen Ison-Britannian ja Pohjois-Irlannin yhdistynyt kuningaskunta.


title: Perhonen (20 suosikkia -sarjan albumi)

text: 20 suosikkia – Perhonen on Paula Koivuniemen vuonna 1995 julkaistu kokoelma-albumi, joka sisältää 20 kappaletta hänen vuosina 1966–1978 levyttämistään kappaleista. Albumi sisältää Koivuniemen ensimmäisen levytyksen, ""Perhonen"", vuodelta 1966. Albumin on julkaissut CD-levynä ja C-kasettina Fazer Records. Levy on osa Warner Music Finlandin 20 suosikkia kokoelmalevysarjaa.


title: Kammion sairaala

text: Kammion sairaala eli "Doktorinna Lybecks privata sjukhem för sinnessjuka", myöhemmin "Kammion sairaskoti" oli Helsingin Taka-Töölössä Töölönkadulla ja Ruusulankadulla, silloisen Läntisen Viertotien varrella toiminut yksityinen mielisairaala. Sairaalan toiminta alkoi 1891 kun kirurgi F. E. Lybeckin leski Sofia Lovisa siirsi yksityisen sairaskodin tontilla aiemmin toimineen olutpanimon tilalle. Sairaala sai nimensä paikalla sijainneen Kammio-nimisen huvila-alueen mukaan. Sairaalan omisti 1896–1904 Lybeckien poika lääketieteen lisensiaatti Edvard Wilhelm Lybeck.


title: Kammion sairaala

text: Vuosina 1904–1915 sairaalan ylilääkärinä ja omistajana toimi myös aktivistijohtajana tunnettu Valter Osvald Sivén. Sairaalaa käytettiin tällöin myös aktivistien toiminnan tukipisteenä ja siellä piiloteltiin venäläisen virkavallan etsimiä aktivisteja.


title: Kammion sairaala

text: Sairaalan ylilääkäri Fritz Geitlin osti sairaalan ja osti kaupungilta tonttialueen valtuuston 1919 tekemällä päätöksellä. Geitlinin kuoleman jälkeen 1941 hänen seuraajansa oli C. A. Borgström


title: Kammion sairaala

text: Sairaala sijaitsi Kammion huvila-alueella, joka sijaitsi nykyisten Sibeliuksenkadun, Töölönkadun, Runeberginkadun ja Mannerheimintien rajaamalla alueella.


title: Kammion sairaala

text: Sairaalassa oli hoidettavana eri aikoina monia tunnettuja henkilöitä, kuten Larin-Kyösti, Uuno Kailas, Maria Åkerblom ja F. E. Sillanpää.


title: Kammion sairaala

text: 1920-luvulta alkaen sairaalassa hoidettiin narkomaanipotilaita. Näistä potilaista kaksi kolmasosaa oli ylemmän keskiluokan miehiä ammatiltaan yleensä apteekkareita, lääkäreitä tai muuta sairaalahenkilökuntaa ja lääkäreiden puolisoita. Narkomaanipotilaiden määrä väheni 1930-luvulla kun kieltolaki kumottiin.


title: Kammion sairaala

text: Kammion sairaala liitettiin myöhemmin Kivelän sairaalaan nimellä Kammio-osasto. Kammion sairaskoti Oy lopetti toimintansa virallisesti 1. kesäkuuta 1952. Kiinteistöt siirtyivät Holvi oy:n omistukseen, mutta kaupunki jäi edelleen tiloihin vuokralle, koska potilaita oli niin paljon, etteivät he mahtuneet muualle. Kammion sairaalan rakennukset purettiin kesällä 1962.


title: Aikuinen nainen (albumi)

text: Aikuinen nainen on Paula Koivuniemen vuonna 1997 julkaistu kokoelma-albumi, joka sisältää 20 kappaletta hänen vuosina 1978–1982 levyttämistään kappaleista. Albumi on toinen Koivuniemen albumi "20 suosikkia" -sarjassa. Ensimmäinen on "Perhonen". Albumin on julkaissut CD-levynä ja C-kasettina Fazer Records.


title: Benguelanvirta

text: Benguelanvirta on Etelä-Atlantin subtrooppisen virtauksen itäinen reuna. Se alkaa pohjoiseen suuntautuneena Hyväntoivonniemeltä, josta se virtaa Afrikan länsirannikon suuntaisesti noin 24–30 eteläiselle leveysasteelle.


title: Kuuleeko yö

text: Kuuleeko yö on Paula Koivuniemen vuonna 1998 julkaistu kokoelma-albumi, joka sisältää 20 kappaletta hänen vuosina 1980–1994 levyttämistään kappaleista. Albumi on kolmas Koivuniemen albumi "20 suosikkia" -sarjassa. Ensimmäinen on "Perhonen" ja toinen "Aikuinen nainen". Albumin on julkaissut CD-levynä ja C-kasettina Fazer Records.


title: Inglewood – Live in California

text: Inglewood – Live in California on Deep Purplen livejulkaisu, joka on nauhoitettu yhtyeen ensimmäisellä Amerikan-kiertueella lokakuussa 1968. Se on myös Deep Purplen ensimmäisen kokoonpanon ainoa saatavilla oleva konserttinauhoite. Ääniraita on peräisin videonauhalta, jonka levy-yhtiön edustaja kuvasi kyseisenä iltana.


title: Live in Montreux 69

text: Kneel & Pray on Deep Purplen Montreux'n Casinolla lokakuussa 1969 nauhoitettu livealbumi. Kyseessä on äänipöytänauhoitus joka löytyi vasta vuonna 1999. Se kuuluu Deep Purplen ihailijakerhon ja Sonic Zoom -yhtiön harvinaisten livenauhoitusten julkaisuihin. Albumi on julkaistu myöhemmin uudelleen nimellä "Live in Montreux 1969".


title: Live in Montreux 69

text: CD 1


title: Live in Montreux 69

text: CD 2


title: Toxoplasma gondii

text: Toxoplasma gondii on "Chromalveolata"-eliökuntaan kuuluva yksisoluinen loiseliö. Se kuuluu samaan alajaksoon kuin malariaa aiheuttavat "Plasmodium"-itiöeläimet. Sen pääisäntiä ovat kissaeläimet, mutta sitä voi esiintyä myös muilla tasalämpöisillä eläinlajeilla, ihminen mukaan luettuna. "T. gondii" kykenee suvulliseen lisääntymiseen ainoastaan kissoissa; muissa tasalämpöisissä eläimissä se lisääntyy suvuttomasti.


title: Toxoplasma gondii

text: "Toxoplasman" invaasiomekanismi eli mekanismi, jota loinen käyttää tunkeutuakseen isäntäsoluun, eroaa useiden bakteerien ja virusten passiivisesta invaasiosta. Useimmat bakteerit ja virukset käyttävät soluun tunkeutumiseen fagosytoosia tai endosytoosia kun taas "Toxoplasman" invaasiomekanismi on aktiivinen. Soluun tunkeutuminen voidaan erotella eri vaiheisiin. Ensin loinen kiinnittyy isäntäsolun pintaan. Tämän jälkeen se tunkeutuu tekemänsä erityisen portaalin, moving junction, läpi ja päätyy isäntäsolun sisään. Invaasio kestää noin minuutin.


title: Toxoplasma gondii

text: Aktiinilla on tärkeä rooli invaasiossa. Loisen aktiini-myosiinimoottori mahdollistaa loisen liikkumisen. Tämä liikkumistapa on oleellinen invaasiossa, sillä se mahdollistaa loisen liikkumisen isäntäsolun pinnalla. Se myös mahdollistaa itse invaasion sekä loisen poistumisen ulos solusta. "Toxoplasmalla" on yksi aktiinigeeni, "act1". Aktiinin rooli invaasiossa ymmärrettiin kun huomattiin että aktiinin polymerisaation estäjä sytokalasiini D (CytD) estää invaasiota. Loiskannoissa, joissa aktiinigeenin toiminta on estetty, loisten liikkumiskyky ja taudinaiheuttamiskyky heikkenee. Aktiinin rooli on oleellinen "Toxoplasman" invaasion viimeisissä vaiheissa. Aktiinin puuttuminen myös hidastaa invaasiota huomattavasti.


title: Toxoplasma gondii

text: "T. gondii" aiheuttaa toksoplasmoosina tunnetun oireyhtymän, joka ei yleensä ole vaarallinen. Ihmisellä tavallisin oire on useiden viikkojen kuluttua tartunnasta ilmaantuva lievän flunssan kaltainen sairaus, joka sairastetaan lähes huomaamatta. Poikkeuksen muodostavat ihmiset, joiden vastustuskyky on muusta syystä alentunut, sekä odottavat naiset, jotka eivät ole aiemmin saaneet tartuntaa. Mikäli äiti saa toksoplasmoositartunnan raskauden aikana, voi siitä olla sikiölle vakavia seurauksia, jopa kuolema. Tartunnan ihminen voi saada erittävän kissan ulosteista esimerkiksi puhdistaessaan hiekkalaatikkoa tai syömällä huonosti kypsennettyä lihaa. Ookystat voivat päätyä elimistöön kissan ulosteista ja kudoskystat huonosti kypsennetystä lihasta. Kystat ovat paksukuorisia loisen kestomuotoja. Ookystat ja kudoskystat kulkeutuvat vatsan läpi ja ohutsuolessa niistä vapautuu sporotsoiitteja. Ne tunkeutuvat suoliston epiteelin läpi ja erilaistuvat takytsoiiteiksi, jotka leviävät muualle kehoon.


title: Toxoplasma gondii

text: Joissakin tapauksissa tartunta muuttaa tartunnan saaneen eläimen käyttäytymistä. Hiirten ja rottien tapauksessa tämä tarkoittaa sitä, että tartunnan saanut yksilö muuttuu aktiivisemmaksi eikä pelkää saalistajia (esimerkiksi kissoja) kuten terve yksilö. Kissan virtsan hajun on huomattu laskevan tartunnan saaneiden rottien aivojen pelkokeskusten aktiivisuutta ja aktivoivan niiden mielihyväkeskuksia, mikä saattaa johtaa itsetuhoiseen käytökseen ja auttaa "T. gondiin" pääsyssä takaisin kissaan.


title: Toxoplasma gondii

text: Ihmisillä tartunta voi tehdä sairastuneesta impulsiivisemman, nopeammin pitkästyvän ja hitaampirefleksisen, mikä saattaa johtaa riskikäyttäytymiseen esimerkiksi liikenteessä. Tutkimuksissa tartunta on liitetty myös esimerkiksi skitsofreniaan.


title: Vie minut pois

text: Vie minut pois on Paula Koivuniemen vuonna 1980 julkaistu albumi. Albumin on julkaissut LP-levynä ja C-kasettina Finnlevy. Fazer Finnlevy julkaisi albumin CD-levynä vuonna 1989. Levy on myynyt timanttia eli nykyistä platinaa.


title: Lebowa

text: Lebowa on entinen Etelä-Afrikan apartheid-järjestelmän aikainen bantustan, joka oli tarkoitettu maan pedien eli pohjois-sothojen varten. Sille myönnettiin itsehallinto vuonna 1972. Etelä-Afrikan vuoden 1994 ensimmäisten demokraattisten vaalien alla se liitettiin osaksi uutta Limpopon provinssia.


title: Víctor Jara

text: Víctor Lidio Jara Martínez (28. syyskuuta 1932 Lonquén – 15. syyskuuta 1973 Santiago de Chile) oli chileläinen teatteriohjaaja, runoilija, laulaja, lauluntekijä ja poliittinen aktivisti. Víctor Jaralla oli keskeinen osa Chilen kansanmusiikkiin pohjautuvan "Nueva Canción Chilena" -laululiikkeen synnyssä, joka johti vallankumoukseen maan populaarimusiikissa Salvador Allenden presidenttikauden aikana. Jaran laulut, jotka käsittelevät rakkautta, rauhaa ja sosiaalista oikeudenmukaisuutta, ovat yhdessä hänen väkivaltaisen kuolemansa kanssa nostaneet hänet ihmisoikeustaistelun symboliksi Latinalaisessa Amerikassa.


title: Víctor Jara

text: Víctor Jara syntyi Manuel Jaran ja Amanda Martínezin köyhään maalaisperheeseen Santiagon eteläpuolella. Isä oli väkivaltainen ja jätti perheen, kun Víctor oli vasta lapsi. Äiti Amanda oli kansanlaulaja, joka soitti kitaraa ja lauloi esimerkiksi häissä ja hautajaisissa. Perhe muutti Santiagon slummiin, mutta Víctorin ollessa nuori, hänen äitinsä kuoli. Jara aikoi opiskella papiksi, mutta luopui ajatuksesta parin vuoden kuluttua. Hän kävi vielä armeijan ennen kuin palasi Santiagoon opiskellakseen näyttelijäksi ja sittemmin teatteriohjaajaksi.


title: Víctor Jara

text: Chileläinen kansanperinne kiinnosti Jaraa suuresti, ja sillä oli suuri vaikutus hänen taiteelliseen tuotantoonsa. Vähitellen laulaminen, laulujen tekeminen ja poliittinen toiminta nousivat Jaran uralla teatterin edelle. Jara tuki vasemmistolaista Unidad Popular -puoluetta ja sen ehdokasta Salvador Allendea Chilen presidentinvaaleissa vuonna 1970. Hän otti osaa kampanjointiin pitämällä konsertteja, ja hänen laulujensa aiheet muuttuivat myös yhä enemmän poliittisiksi.


title: Víctor Jara

text: Salvador Allenden presidenttikausi päättyi vuoden 1973 sotilasvallankaappaukseen. Víctor Jara pidätettiin vallankaappauksen ensimmäisinä päivinä. Hänet vietiin muiden vankien tavoin Estadio Chile -stadionille, missä hän alkoi soittaa kitaraa ja laulaa. Vartijat käskivät häntä lopettamaan, mutta hän kieltäytyi. Häntä piestiin toistuvasti ja hänen kätensä murrettiin. Eräiden lähteiden mukaan hänen kätensä leikattiin irti, mutta tämä ei pidä paikkansa. Kuitenkin hän jatkoi laulamista kunnes häntä ammuttiin 44 kertaa. Hänen vaimonsa, englantilaissyntyinen tanssija Joan Jara pakeni maasta ja onnistui kuljettamaan mukanaan miehensä julkaisemattomia nauhoituksia. Vuonna 2003 stadionille annettiin uusi nimi Estadio Víctor Jara.


title: Víctor Jara

text: Jaran kuoleman tutkinta aloitettiin uudestaan vuonna 2009. Joulukuussa 2012 julkistetun tiedon mukaan on tapahtumasta pidätetetty kahdeksan Pinochettin aikaisia sotilasta.


title: Víctor Jara

text: Yhdysvalloissa oikeuden valamiehistö totesi vuonna 2016 Chilen armeijan entinen upseerin Pedro Pablo Barrientos Núñezin syylliseksi Jaran murhaan. Hänet määrättiin korvaamaan Jaran omaisille 25 miljoonaa euroa. Barrentos pakeni Chilestä Yhdystvaltoihin vuonna 1989 Pinochetin valtakauden päättyessä. Chilessä Barrentosia vastaan on nostettu rikossyytteitä, ja Chile on vaatinut Barrientosin luovuttamista Yhdysvalloista.


title: Víctor Jara

text: Heinäkuussa 2018 chileläinen tuomioistuin tuomitsi kahdeksan entistä Chilen armeijan upseeria 15 vuoden vankeusrangaistuksiin osallisuudesta Jaran murhaan.


title: Abdullah Ibrahim

text: Abdullah Ibrahim (aikaisemmin Adolph Johannes Brand, taiteilijanimi Dollar Brand; s. 1934 Kapmaan provinssi) on eteläafrikkalainen jazzpianisti ja -säveltäjä.


title: Abdullah Ibrahim

text: Ibrahim aloitti pianonsoiton seitsemänvuotiaana. Vuonna 1958 hän perusti yhtyeen "the Jazz Epistles" yhdessä trumpetisti Hugh Masekelan kanssa. Yhtye teki ensimmäisen varsinaisen eteläafrikkalaisen jazzlevyn vuonna 1960. Vuonna 1962 Abdullah Ibrahimiksi nimensä muuttanut taiteilija muutti Zürichiin vaimonsa Sathima Bea Benjaminin kanssa. Zürichin vuosina Ibrahim tapasi esikuvansa Duke Ellingtonin ja levytti tämän kanssa vuonna 1963. Ellingtonin suosituksesta Ibrahim esiintyi myös Newport Jazz Festivalilla vuonna 1965.


title: Abdullah Ibrahim

text: Vuonna 1968 Ibrahim kääntyi muslimiksi. Vuonna 1976 hän levytti Etelä-Afrikassa useita levyjä, joista tunnetuimmaksi nousi apartheidin vastaisen liikkeen keskeiseksi kappaleeksi noussut "Mannenberg". Levytysten jälkeen hän muutti pysyvästi New Yorkiin.


title: Abdullah Ibrahim

text: Ibrahim on vieraillut Suomessa ainakin Pori Jazz -festivaaleilla 1979 sekä Tampere Jazz Happeningissä 1987 ja 2011.


title: Robert Donat

text: Robert Donat, oik. Friedrich Robert Donath, (18. maaliskuuta 1905 Manchester, Englanti – 9. kesäkuuta 1958 Lontoo, Englanti) oli englantilainen näyttelijä.


title: Robert Donat

text: Hän aloitti elokuvauransa 1930-luvun alussa. Hänen tunnetuimpia elokuvia ovat mm. "" (1933), "39 askelta" (1935), "Kummitus muuttaa länteen" (1935) ja "Hyvästi, Mr. Chips" (1939), josta hän sai parhaan miespääosan Oscarin. Hän on saanut urastaan tähden Hollywood Walk of Famelle.


title: Robert Donat

text: Yksityiselämässään hän oli kaksi kertaa naimisissa ja hänellä oli kolme lasta ensimmäisestä avioliitosta. Hän kuoli astmakomplikaatioihin 53-vuotiaana.